Hakha Ah Chinramkulh Ih Ahmaisabik Bulpak TV Channel Suah Thok Ding - Chinland Today Media\nHakha Ah Chinramkulh Ih Ahmaisabik Bulpak TV Channel Suah Thok Ding\nApril 7, 2015 2:43 pm·0 comments\nChin ramkulh ih hmaisabik bulpak TV Channel in tualsung thuthang pawl June thla ihsin thok Hakha ah an suah thlang ding tiin thu kan dong.\n“Hmai June thla ihsin thok Hakha khuapi ih thilcang mi tete pawl, harhdamnak le Hakha peng ih hmun langsarnak pawl zuk in tualsung thuthang kan suah ding. A thoknak ahcun nazi mal te lawng kan suah ding. Neta len Chin ṭong a phunphun in nazi hrek ciar in suah thei kan tum” tiah Hakha hram bun mi Ronal Vision Cable Service neitu Salai Samuel Tial Than Cung in CT media hnenah a sim.\nHi cable service hi khua nu khua pa le ramkulh cozah ih thapeknak in ramri ṭhansonak timi thulu thawn ramdingkhawm pehtlaihnak zung ah theihthiamnak thawn tualsung TV kan suah theinak a si tiah a sim bet.\n“2014 September thla in 2015 kum thok tiang tualsung thuthang ka zuk ciami pawl kha zarh khat vei khat kan kuat. Cumi vedio kan kuatmi sung ah CNF hotu Salai Lian Hmung Sakhong interview mi tiang a tel. Sinan ramkulh cozah nih hivek thu cu than hram hlah uh, thu hla hi daan vek ih hminkhummi a si lo tikah ti’n zaangfah in dil hnu tualsung thuthang suah kan cawl” tiah Hakha hrambun Chinland Post Journal Chief Editor Salai Mang Hre Lian in a sim.\nRonal Vision TV channel zoh a duhtu cun hmaisabik cet bunnak hrang thawng hra pek a tul ih thla tin fee thawng nga pek a si.\n“Cabel hri thawn lakmi a si ih san cu a man nawn lo pan teh. Nan kan dinhmun thawn khaikhin tikah olsam te’n Channel phunphun kan zoh thei tikah a tha ve ko” tiah tualsungmi pakhat in a ti.\nRonal Vision TV Channel hi 2013 December thla in Hakha khuapi sungah an rak suah thok ih tu laifang ah Channel 43 an suah rero.Channel 43 sungah ramsung ramleng thuthang pawl, nauhak zoh ding tha Cartoon zuknung le zuknung a phunphun, sport pawl khal a tel. Hi Channel hi India ram Air-tel company ih channel 21 an leimi a si ih cun ramsung channel a lak ih an suahmi pawl khal a tel theh.“Falam le Thantlang khal kan pek thei ko. (Thantlang khal anmah te’n tualsung TV Channel an suah rero zo.) Sinan nazi 24 meisa an ngah ve tik lawngah a cang thei ding” tiah Salai Samuel Tial Than Cung in a sim.\nMyohla Khua Ah Airtel Company Thawn Zom-aw In TV Channel Thlah Sawngnak An Bun


Ziangtin Blog Kan Sersiam Ding | VCTH\nZiangtin Blog Kan Sersiam Ding\nHome » V-Tech » Ziangtin Blog Kan Sersiam Ding\nBy vcth on February 19, 2011.\nTulai sanah company pawl siseh, pawlkom siseh, bulpak siseh, blog nei, website nei hi thil thupi zet a si. Ziang na tuah, ziang na ṭuan ti na thuhla online ah a um lo ahcun tusan ah mi pakhat si ding a ol lo. Kan san cu ṭhanso lam a pan vivo. Curuangah website lole blog nei thei cio ding thazang kan lo pe.\nBlog tuah ding kan lo forhfial tikah ‘ziangtin ka tuah ding? ti in sut duh ding ka zum. Blog tuah cu thil har tuk a si lo. Blogger lole Blogspot.com in free in a pek mi blog ziangtin tuah ding ti mal lai ka lo hlawm duh. Blogger cu Google in 2003 ah a lei. Tu google ih ta a si.\nBlog nei ding in a hmaisabik na ṭul mi cu google account a si. Goolge account pakhat na nei le thil tampi na ti thei. Gmail, blogger, google adwords, google adsense, Youtube, Google Anglytics, google webmaster tool ti pawl thil dang tampi ah tla hman thei a si. A tlangpi thu in email hrang lawngah kan hmang nan google account cu thuk le kau zet ih hman theih a si.\nGoogle Account (Gmail account theih olnak ah) na nei hnu in blogger.com ah feh aw la sign in tuah aw.\nCutin tuah a ṭulmi tuah vivo aw. Na blog hmin ding ziang a ṭha ti hril aw. Blogger ih a pek mi Free hmin a si le www.xxxxx.blogspot.com ti a si ding. Neta le mah duhmi domain (domain ti cu na website url hmin) thawn thleng leh thei a si. Cutin Blogger back end/page ah na thleng ding.\nBlogger account pakhat na nei le blog tampi na tuah thei. A parlam zuk zoh aw, ka google account pakhat asinan blog tampi a si. Cuhlei ah Blog tla a ṭawm aw in tuah theih a si, bawm aw ton theih a si. Ka dashboard ah Lamzin na hmu. A ngaingai ah Lamzin.blogspot cu Philippine lam Unau pawl ta a si. Kei mal lai ka bawm ve men mi a si.\nPost kha hment aw la cutin na ca pawl, cahram pawl tar vivo thei a si. Blogger ih a pek mi template kha a ṭha zet ko nan a simple zet. Curuangah a leng professional template thawn tuah le na blog a mawi zet thei. Professional template thawn ziangtin Blog tuah ding ti hmai zarh ah ngan thei ka zuam ding. Theih duhmi a um le comment ah rak ngan aw a cang thei tawk ih lo sawn a tum ding.


Zalen le Rintlak a si mi Hrilawknak | VCTH\nZalen le Rintlak a si mi Hrilawknak\nHome » Cahram » Zalen le Rintlak a si mi Hrilawknak\nBy vcth on October 29, 2010.\nA zalen mi hrilawknak in hmailam rampi kaihhruaiawknak hrangah lamzin a sial sak. Hrilawk ṭheh ih cozah pakhat leh pakhat karlak thuneihnak an hlanawk tikah buainak a mal ter. Cozah ding lai khal an si le, an party a caklo cun, a cak tu party hnenah thuneihnak an pe cih. A zalen mi leh rinsan a tlakmi hrilawknak a si tikah, ziang ti hman in ti danglam theih a si lo.\nHrilawknak menmen cu ziang tik hmanah kan duh zetmi democracy ah in hruai lo ding. Ziangah ti le, thahrum hmang ih miuk tu pawl cun cozah thilri leh an milai pawl hmangin hrilawknak kha an duhmi result ngah ding in an cangvai thei lai. Cu ruangah, hrilawknak menmen cu rinsan ding a si tuk lo.\nA zalen mi leh rinsantlak zet mi hrilawknak si ding ahcun a tanglam pawl hi an tel a ṭul tengteng:\nZo vek mi lai khal rammi a siih, a kum a kim a si ahcun vote pe theinak a nei ding a si. A biaknak, zumnak, kum upa leh nauta, mipa nunau sinak, milian le farah, politics ih a fehpi dan pawl ruangah thleidannak um lo in, kumkim mi hmuahhmuah kha vote thei nak an neih a ṭul.\nZo vek mi lai khal vote thlak ding in register an tuah thei ih, a duhduh nih hrilawknak ah an tel thei a ṭul.\nA zuamawtu pawl in zalen zetih thusim theinak an neih a ṭul. Democracy daan vek ih feh ding cun, candidate pawl ih thusim dingmi remsak, khamsak, siannak pe duh lo ti vek a um lo a ṭul.\nVote nei thei mipi pawl cu ziang hman ṭihphannak um lo te’n an duhmi hrangah vote thlak theinak leh hriltheinak an nei a t’ul. Cubakah, cozah lam in silole, thuneitu ṭhenkhat pawl nih mipi ih thutheih theinak pawl a si mi radio, tv, mipi pungkhawmnak ih thurelnak pawl kha an phitsak lo a ṭul.\nHrilawk ni ah, candidate tu pawl kha vote thlaknak hmun pawl ah um ter ringring lo ding. Cun, hrilawknak ih ṭuanvo neitu, a bawmtu volunteer pawl, leh hrilawknak zohhliah dingih a ra mi ramdang mi siseh, party aiawh ih vote zohhliah tu pawl lawng in vote thlak nak hmun ah an um thei. Vote siar tik khal ah an mah pawl lawng an um ding.\nMi pakhat in midang zo hman ih theihlo in “thupte” vote a nei thei a t’ul. A san cu, vote pek tu kha leh hnu ah, ziang ruangah cumi kha mi na vote tiin mawh an phurh theilo nak ding, a humhimawknak hrang ah a si.\nMe an siar tik ah, siar cia mi an siar sal lo nak ding in leh, hminlem hmang ih an vote theilo nak dingah, daan hngetkhoh zet neih a ṭul.\nVote pek dan cu a phunphun a um. Ram khat le ram khat a bangaw lo. Ram khat sung hmanah hmun khat leh hmun khat a danglam thei. Cuih vote pekdan pawl cu;\ni. cahnah thawn: vote kha cahnah parah ngan in an pe ṭheu.\nii. Vote thlaknak ding ah, candidate pawl ih zuklem an tar t’heu, asilole an party zuk an hmang. Himi cu, ca siar thiamlo pawl hrangah a hleice ih tuahmi a siih, ca an siar thiamlo ruangah a zuk zoh in an hril duhmi kha vote an pek theinak ding hrang tumtah ih tuahmi a si.\niii. Electronic systems: himi cu ram cangkang pawl lawngih hman theimi vek ah a cang hrih. Computer sungih mah duhmi vun tawh zohzoh (touch-screen) vek a um ih, cu lo le hmetdingmi (button) te an tuah ih cu mi hmet men in an vote thei.\niv. Absentee ballots: himi cu hrilawk ni ih feh man lo ding pawl hrangah a hleice ih tuah mi a si ih, hrilawk ni taktak hlan ah an duhmi party lole candidate hrangah a hlan-khan in vote an thlakcia thei.\nA tlunih kan simmi pawl a um lawngah a zalen mi leh rintlak a simi hrilawknak a si thei dingih, himi a um lawngah hrilawknak tluang t’en an t’heh suak thei ding. Cu bakah, hrilawk thluh hnu ih thuneihnak hlan awk tik khal ah buainak um lo t’en an hlan aw thei\nding. Cu tin, nuam tete’n, zalennak ram lam kan pan vivo thei ding.


Pathian Bangtu Zohman An Um Lo - Chinland Today Media\nAugust 18, 2012 1:23 am·0 comments\nBible Siar Ding: Saam 19:1-6\nMaw Bawipa, leilung ih khuazing pawl lakah a lo bangtu zoso a um?\nNangmah a lo bangtu zoso a um? Thianhlimnak ah na maksak,\nsunlawinak ah ttihnungza, thiltitheinak ah mangbangza. – Suahlannak 15:11\nThilthiamnak (Technology) cun minung ih tuah theimi hnakin rang deuh le cak deuh in ziangkim a thlengh thei. Holywood zuknung sungah ahleice thil cangmi pawl cu a her aw reromi pehtlaihnak pawl ah a rahsuah kan hmu thei.\nCumi cu buainak a si. Technology pawl in kan mang in bangter, ziangahtile ahlan ahcun Pathian lawngin a langter thei ding tiih kan rak ruahmi thil pawl atu ah mangbangza in tontehnak kan nei thei ve thlang. Atu kan san ahcun mifimthiam pawl ih thil thar an sersuaknak pawl ruangah mangbangza, awloksongza le khuaruahharza timi ttongfang hlirin kan nun le kan society ah a khat thluh.\nPathian in lei le van le a sung um ziangtinkim hi zianghman um cio lomi sung ihsin a sersiam. Cule leitlun thil umtu daan hi thilcang kel hnakin danglam deuh le nasa sawn in mangbangza thil a tuah, a cangter ttheu. Thuthimnak ah Tipi sen a tthenternak, kiosa khur sung ihsin Daniel a ruunhimnak, le ngapi pum sungah Jonah nithum sung rori a umternak tivek pawl hi leitlun ih um thei dah kel lo dingmi mangbangza hlir an si.\nAsinan hih khuaruahharza thilcangmi kan timi pawl cu Hebru nunau nu fala thianghlim sung ihsin Jesuh Khrih Pathian Fapa a suahnak thu thawn tahtthim cun zianghman an si lo. Leitlun ih khuaruahharza maksakbik cu Pathian rori minung ah a rung cang ih minung lakah rundamnak hna a ttuan timi hi a si.\nMangbangza, khuaruahharza timi ttongfang pawl hi leitlun minung pawl ih thil tuahmi parah si loin a neitu taktak, mangbangza maksak tuahtu Pathian hrangah ret uhsi!\nBawipa Pathian, Nangmah siar lo biak ding tlak Pathian an um lo.\nNangmah lawng hi khuaruahhar Pathian taktak na si.\nTuni ah mangbangza Pathian biaknak ding hrangah\nka tikcu caan ziangzat tiangso a dang te’n ka ret?\nZiang Hmuahhmuah Hnakin A Cak Sawn


VCTH | Author Archives | 469\nHome » Entries posted by vcth (Page 469)\nPosted on October 23, 2009 by vcth and saved under Khual Tlawnnak\nKan website hi website thar a si bangin a phunphun zawng in harsatnak tete kan tong phah. Nan rak leng caanah zoh remcang lo caan tla a um pang men thei. In rak ngai thiam hram uh. Rem phah vivo ih hmainor kan si bangin tthat lam cu kan pan…\nComments Off on Zangfah dilnak / Continue reading →\nPosted on October 17, 2009 by vcth and saved under Khual Tlawnnak\nVancung Thaihlio timi cu Falam khuasung um mino hrekkhat in Feb 14, 2004 ah rak din asi. VCTH cu pawlkom (organizatin) ti hnakin calai ṭhianrualkom (friend club) ti sehla a sual lo ding ka zum. Kan Chin lole Falam Calai um daan kan thlir tikah van ihsin, a sangnak hmun…\nDuhdawtmi u le nau pawl Vancung Thaihlio ihsin lungawi so par ten kan lo hmuak. Hi website na lennak thawng in na hrangah thazang, thinlung le tlarau rawl a lo cawmdawl ding ti kan zum. Hih Vancung Thaihlio cu Chin/lai mino hrekkhat calai a duhdaw tu pawl ih tuah mi…\n« Previous 1 … 467 468 469\nMalaysia, Jahor ih datsi dawr ah mi pakhat that: VIDEO\nCNF upa pawl Falam CND ah thusim an co lo hi a poi zet maw?\n© 2009, ↑ VCTH


Haggai 1 (Haggai 1)\nHaggai cabu cu 520 BC laiih profet Haggai hnenah Bawipa ih simmi thu tawite ngannak a si. Judah pawl kha an saltaannak ihsin an kirsal ih tawkfang Jerusalem ah an um sal zo. Asinain Biakinn cu amah keel in a siat lai. Haggai hin Biakinn remsal dingah a forh ih Pathian in thlawsuahnak le daihnak a lo pe ding a si, tiah a ti.\nBiakinn sak sal dingih thupeknak (1:1-15)\nHnemnak le ruahsannak thu a sim (2:1-23)\nBiakinn Sak Dingah Bawipa Ih Thupeknak\n1Darias in Persia siangpahrang a ṭuannak kum hnihnak, thla ruk thla, ni khat ni ah Bawipa ih ṭong cu profet Haggai hnenah a rung thleng. A rung thlengmi thu cu Judah ram uktu bawi, Shealtiel ih fapa Zerubbabel hrangah le puithiam sang Jehozadak ih fapa Joshua hrangah a si.\n2Cungnungbik Bawipa in Haggai hnenah, “Atu hi Biakinn sak salnak dingah cun tikcu remcaang a si lo tiah mipi in an ti ciamco,” a ti. 3Curuangah profet Haggai hmangin miseenpi hnenah Bawipa ih thu cu hiti in a si: 4“Maw ka minung pawl, ka Biakinn hnawmpen vekih a um laiah ziangah so nannih hmuah inn ṭhaṭha ah nan um? 5Nan parih thil a thlengmi hi nan hmu thiam lo maw si? 6Rawl ci tampi nan tuh, a sinain rawl malte lawng nan lak. Rawl ei ding nan nei, a sinain pum puar tlak nan nei lo. Sabit in ding nan nei, a sinain rit tlak hman nan nei lo. Hnipuan hruh ding nan nei, a sinain a lo hlumtertu hnipuan ṭha nan nei lo. Hnaṭuantu khal in pumcawmnak tlak nan hlawh lo. 7Ziangruangah hi bangtuk hin nan parah a cang ti nan thei lo maw si? 8Tlangpar ah va kai uh, thing va lak uhla Biakinn sak sal uh. Cutikah ka lung a awi dingih cutawkah ka sunlawinak ka langter ding.\n9Rawl kan paṭha zet ding tin nan ruat, a sinain nan lakmi ngaingai cu a malte a si. Nan rawl cu inn ih nan run tlun tikah keimah in ka semhlo ṭheh. Ziangah so ka semhlo nan thei maw? Nan zatein nanmah inn ciar nan sak ih manhlap zetih nan um laiah kei ih inn cu balsiat ṭhehmi hnawmpen vekih nan umter ruangah a si. 10Curuangah sokhaw ruah tla a sur lo ih zianghman a khoh thei lo cu! 11Ruah sur loin leilung ka carter ṭheh: tlangpar le lo sung le Sabit hmuan pawl le olif hmuan pawl, leilung parih a khomi rawl kung parah le minung le ṭilva tlunah le milai in ciin an tummi thil hmuahhmuah parah ruah ka surter lo ih ka caarter a si,” tiah a ti.\nMiseenpi In Bawipa Ih Thu An Thlun\n12Cutikah Zerubbabel le Joshua le Babilon saltaannak ihsin a ra kirtu pawl hmuahhmuah in Bawipa an Pathian fialmi cu an tuah. An thin a phang ih Bawipa ih palai a si mi profet Haggai ih thu cu an ngai. 13Haggai cun Bawipai’ thu cu miseenpi hnenah a sim: “Nan hnenah ka um ding, tiah thu ka lo kam a si,” a ti. 14 Bawipa in mi hmuahhmuah cu Biakinn ṭuan dingah an lung a thoter: Judah ram uktu bawi Zerubbabel, puithiam sang Joshua, le saltaannak ihsin a ra kirtu pawl an tel ṭheh. Cungnungbik Bawipa, an Pathian ih biakinn cu sak sal an thok. 15Darias in Persia siangpahrang a ṭuannak kum hnih kum, thla ruk thla, ni kul hluan li ni ah an thok a si.


Fanger Puai ihsin Fanger Nun Ah | VCTH\nFanger Puai ihsin Fanger Nun Ah\nHome » Cahram » Fanger Puai ihsin Fanger Nun Ah\nBy vcth on September 29, 2013.\nKan dung zarhah Mayland ih um ka rual Mangkuk thawn online ah kan tong aw. “Tulai ziang nan bang” tivek thuhla tete kan sut aw. A liam zo mi ni malte ih hlunghlai zet ih an hman mi Fanger puai thu in sim. Kei cu ka umnak hmunah cutivek hlunghlai zetih fanger puai tuah thei dinhmun kan silo zia ka sim ve. Ka umnak ahcun lai mi pahra kuam lawng kan si ih cutivek puai cu kan tuah thei lo nan fanger puai cu kan thinlung ten kan mang ringring thu, thlacam khawmnak ten caan kan hman thu tla cu ka sim ve. Cui zaan cu Fanger puai thu nasa zetin ka ruat.\nFanger tihi khawh daan a phunphun cu a um nan a san, kan hmannak a sullam cu a bangaw ṭheh ko. Fanger puai cu kan Chinmi lawng siloin miphin dang tamtak tla in an hmang ve. Thlaithar puai, kumthar puai, thlaici khawm ti pawl cu fanger puai thawn a sullam a bang aw mi puai an si. Fanger puai cu santhar sanih rak thok mi a silo, hlan lai pipu pawl san ihsin rak thok a si. Kan Bible sungah tla fanger puai thawn a bang aw mi puai tampi kan hmu thei.\nFanger puai cu thlaici khawm, thlaithar khawm puai tin kan ruat asile Fanger puai le Cicin thlaithlak, loo hnaṭuan ti cu a peh aw ding ka zum. Fanger puai kan thlen theinak dingah karbak tam zet a um ding. Fang kan er theinak dingah ziang pawl ha kan timtuah a ṭul.\nṬiahdai khua ka um laiah Pacang pawl cu thla a rung tang, khuasik a rung tlak cun hmai kum ih a Ṭuan ding mi loo ram kha a hal cia. Cui an zoh mi lo ram cu an lung a kim le khawbawi hnenah an simih khua bawi in loo vah theinak khuan a pe. Lo ram hril cu a thupi zet. Ziangah ti le hna kum an ei in cu cui an vah ding mi lo ram thawn a pehpar aw. An hril sualih rawl a suak ṭhitha lo ahcun cui innsungsang cu an buai thluh, vava an tum thluh.\nA dothnihnak ah cui an hril mi lo ram cu an vat. An vah hlanah cun hling le so, thingkung ṭenghnawng pawl lawnglawng a si ih rawl cin a theih hrih lo. Cicin thlaithlak theinak dingah cu an loo ram ṭhaten vah a ṭul. A vat an ṭheh in lo an ur. Lo ur an ṭheh in thlai an thlak. An rawlkung pawl cu duhnung um takin a rak ṭo. Cuti ih ṭha te a ṭo theinak dingah tla vanruah a thupi zet ve. An rawlkung pawl khapkhat cen hrawng an si in cu hrampi sial sak a ṭul thlang. Har an vorh sak a ṭul. An rawlkung pawl mi pil hrawng an si in cu sawn an dawt thok thlang. Cui caanah thli in an rawlkung pawl a siat ter ding ti cu thinphan a um nasa.\nAn rawlkung pawl cu harsatnak, thlisia, ruahsai a phunphun an pahsuak hnuah an nunnak hrangih um lo theih lo ih an ṭul mi ti le rawl a suahpi. Cui an thlairawl pawl cu mahte inn tlung thiam an silo. Thlam ah an khawlkhawm, cun thlam ihsin inn ah an phur ciamco. Cuti a dotdot in an ṭheh suak hnu ah Fanger ti mi dinhmun an thleng thei. Ṭong dang in kan sim a sile Fanger ti cu Hluhsuahni ti tla in kan ruat le a sual lo ding.\nTuni ah kan Chinmi pawl hi loo kan thlo tuk lem nawn lo. Lothloih pum a cawm aw tu cu Laimi zatekih mi mal sawn kan si thlang men ding. Mi tampi tla cu ram cangkang ah, khawpi tum pipi ah an um. Mi tampi cu zung ah, company ah, sumdawng, mahte dawr zuar tivekin a phunphun in kan cawm aw. Loo kan thlo lo. Thlai kan thlak lo, thlai kan khawm lo. Asile Fanger puai kan hrangah sullam ziang a nei lai?\nFanger puai kan hman daan cu san a thleng aw vivo vekin a thleng aw vivo ko ding. Asinan Fanger puai ih a sullam cu a thleng aw dah lo. Kan nauhak lai ihsin kan nu le pa in tlawng in kai ter. Tlawng cu ca kan thiam maw, thiam lo ah maw kan kai ve ṭunṭo ko. Tlawngkai kan ṭheh, high school kan ṭheh cun lai pacang pa ih lo ram a hril bangin kan hmai lam hrangah ziang ka tuah ding ti hril a ṭul ta. Laimi nu le pa tampi cu te le fa pawl kha Bible tlawng kai le Pastor ṭuan ter an uar nasa. Fa le pawl in an peih lem lo tla le an hnek. Curuangah si men ding kan Chinmi fimthaimnak kan zoh tikah leitlun fimthiamnak (secular education) ah kan tha mal nasa. Hlan lai kan Chinmi fimthiamnak rak neitu pawl vekin Sibawi ṭhaṭha, Engeneer thiamthiam tivek kan mal vivo. Pathian thu zir kha a ṭha lo ka tinak a silo. Keimah tla Bible tlawng kai ka si. Asinan Pathian thu fimthaimnak le leitlun fimthaimnak kha kan khaikhawn (balance) ringring a ṭul. Curuangah fa le pawl ziang an ṭuan duh, ziang talent ha an nei tiin an peih mi lamzin zawh ter hi thli thupi zet a si.\nCuti ih kan hrilmi lamzin kan zawh hnuah kan hrilmi hnaṭuan, fimthiamnak cu ṭhaten kan tuamhlawm a ṭul. Kiangkap ih hramkung pawl kan sial sak a ṭul. Cui kan tumtah mi lamzin kan zawh laiah harsatnak thlisia, ruahsia a phunphun cu a hrang ko. Thlisia ruahsai kan pah tlang thei lo ahcun fang kan er thei lo ke. Cui kan loo ih thlairah pawl tla cu loo ih tanta men a theih lo. Inn ih tlunpit tengteng a ṭul. Hmun dang ram dang ih kan hawl mi fimthaimnak pawl tla cu kan inn, in hringtu kan Chinram ih tlunpit, Chinram le miphun hrangih a ṭhahnem mi a si a ṭul. Culawngah fanger nun a neitu kan si ding.\nFanger puai a cannak karbak pawl cu nitin kan nun ah kan tong ringring. Hih fanger puai in nehtu nun a nei theitu Chinmi si dingin in sawm ringring. Fanger puai cu nikhat kan hmang ih a cem asinan fanger nun cu kan nun sung lam in hruai tu a si. Hih fanger puai kan hmannak thawngin fanger nun neitu in si ter hram seh. Fanger puai ihsin fanger nunah ke kar uhsih.\nPS: 2009 October ih ngan mi


Ka Pai Sam Meh - Chinland Today Media\nNovember 11, 2010 6:07 pm·2 comments\nKa rualpi tamsawn cu Hong kong tleirawlpawl bangin sam hnuailam tawi, a tlunlam sau, leu tikih khir thei ding in an met. Thawkkhat laicu Hongkong sammeh timi a rak laar ngaingai. Samzuah theicu mi’h uar le ngaisan vek a rak si. Asinan, ka pa cun Hong kong sammeh a duh hrimhrim lo. Mipa samzuah timi a pomrem thei zawng a si ngelcel lo. Ka rualpipawl vekih samzuah ka dil tikah “mipa cu sam tawi melmiten” an um ding ih nunau cu sam an zuah ding’ tin olsamzet in i sang lohli theu.\n“Malten’ kun awla na hna kai phah aw, na cang tamtuk pang le na hna ka lo cep ngah ding” in ti. Betbet ah blaze hmang loin a kaihci bil tak, a zik canawlo thawn ka beksam sen helhelin I vel rero. Ka pai kaihci hmanmi hi hlanlai tapawl a si. A tum si, a dum zet bet fawn.\n“Ka pa, bul tuk cun i met hlah aw, a mawi lo” ka ti. Ka pa cun “samtawite na kaih, samsau cu hrik neihnak, cun a than tla na thang theilo pang ding” in ti. Keimah theh ih a meh ding mi ka naupa cu ka kiang ah ralpi veihnihnak ih lut ding bangin a rak ralring cia. Sammeh tinten’ kan sungzaten kan buai.\nA cancan ah ka pa ziaza a theibiktu ka nu cu kan kiang ah ra in, “Nuam tete in met aw uhla, nan bang tuk pang ding” in ra ti. Ka pa hi mi fek tak, thinsau tuklo, mizamrangzet le fim tak a si. Ka pa a thinheng caan ah ka nu cu daiten a um. Ka pa hi a thintawi zet ko nan a lungawi lohli theu. Ka pa a thinheng taktak caan ahcun thawthaw lo, mit theplo le cangloin kan dai khepkhep. A lungawi caan ahcun sal luat bangin zalen takin kan aukio.\nKa bopsam lamtu cu har tuk loin i met theu. Asinan ka beksam kan meh tinten ka mithli malte tal cu a for a tul theu. In kun tir tuk nakah ka el naa, ka hna kaih phah atul fawn, ka kut a zawng. Ka hnavun i celh ngah zawng ah ‘A naa’ tiih ka ausuah lo ahcun dikzet in a met ah a ruataw ding tiah ka au zukzi theu. Ka sammeh sung hi suimilam hrekkhat hrawng a si ding nan meisa ih em bang tukin ka ruat aw.\nTi ka kholh, thlalang ka zoh. Aw! Ka pa hin sammeh daan style pakhat vial a thiam. Cucu “khaute lumeh” a si. Kan unau hnihten’ rualpipawl cun khaute lumeh tiah in auh theuh. Ka nulepa cun nan kaih tuk in ti. Tuni ah ka ruatsal cuvek thu pawl. Acaan le ka pa hi Abraham Lincoln vekin lungput a rak nei ti ka fiang. Miin an tuah tivek men ah thil in rak tuahter ve dah lo. Ka paifa si ding rori ah in rak ser ringring ti nuam tete in ka fiang.\nMipa lo bangih samzuah hnakcun khaute sammeh a thasawn ih Hong Kong sammeh hnakin ka pai sammeh design a mawi deuh. Ka pa cu tuni tiang mipa samzuah a remti thei hrih lo. Tu hi ka sammeh a cu sal ih i met sal ding ah a hnen ka feh ding. Ka pai sammeh design hi ka ngaisang emem ih ka sam lawng i met nawnlo ding, ka thinlungput pawl tiang ka met ter theh ding. Asi, mi thencun khaute lumeh an ti ding a sinan a rei vivo ding ih kaute lumeh hi leitlun ih sammeh mawibik best design ah a cang ngeingei ding a si ti zumnak ka nei a si.\nTumtahnak Nung-By, Salai Justin Thang\non November 12, 2010 at 6:54 pm\n> Delhi Commonwealth Games 2010 – Mi 446 in siar.\n> US Parliament Ah Democrats Party Tla Niam:- 243 in siar\n> Kawl Ralkap In Nehnak Co; Mi 25000 Tlan!- 346\n> Barak Obama Par Ah Bush Thinheng Sosang:- 347\n> Burma Ram HrilawkNak ah Ralkap An Cak- 313\n> Guest258 (guest): Ka Pai Sam Meh – 55\n> Tui zarh sung ih siar duhbikmi\nTuizarh sungih siar tambik hlah cu:\nKum 15 Ih Sex Hman Ruangah Siraw\nMipa sam sau hi ningzakza a si tiah Baibol in in sim. Cun aatthlakza a si in ka hmu ih khawmnak ih tin in kan sim awk seh la cu kan neh thei ko ding tiah ka zum. Khristian lo cu kan um lemlo ih pulpit tlun ih samsau pi thawn tumring tum hi kham thei cio seh la cu olten kan neh mai lo ding maw.\nKa lung awi.\nSalai Ku Ku.


SIAHHLAWH: MI RIANTU\nMathai 20:28, “Milai Fapa cu rianmi si loin mi riantu si dingah le mi tampi tlen dingah a nunnak pe dingin a ra a si,” tiah a ti.”\nSersiammi ramsa bur umkhawm hmuahhmuah in hruaitu an nei ih cui hruaitu dinhmun cu bur hrekkhat ahcun cuh awknakin, bur hrekkhat ahcun suahkeh ihsin an comi dinhmun asi. Cuvek in milai burkhawm umkhawmnak kipah hruaitu an um ringring. Hruaitu, hotu, uktu an um ringring theu. Asinan hruaitu in an hruaimi pawl nunah ziangtluk tiang an ciahneh, an uk, thu an nei, an kaihruai, lamzin an hmuh tvp cu khat le khat a bang aw lo. Cun, an hruaimi pawlin anmah hruaitu parah ziangtluk tiang up awknak an nei, upatnak an pek, thu an lung tvp khal a bang aw cio lo. Cuvek toto in, Milai mibur umkhawmnak kipah hruaitu dinhmun cuh awknak in milai thuanthu a ti danglam in mi tampi a siatsuah theu. Mibur umkhawmnak, ramkulh, ramthen, kumpi cozah, vengsung pawlkom, biaknak le humhim awknak, tvp, a phunphun in milai pawlkom le burkhawmnak kipah hruaitu, hotu, uktu an um ringring. Leitlun milai thuanthu kan zoh asile hruai awkdan a phunphun a rak um. Cuilakah a thabik tiah mi tampi in an zummi nunpimi le Pathian thu in in zirhmi, "siahhlawh hruaitu" thu a hnuailamah tawiten zir hnik uhsi. Bawipa Zesu cu “leitlunah renmi siloin midang riantu dingah a ra” ti ah ngan asi.\nTunai leitlun thuthang kan zoh asile Arab ramah thahrum hmangin ukbet awknak (dictatorship) duhlo in aukhuannak kan thei. Khuahlan siangpahrang uknak khal a hlo sinsin. Democracy, senpi duhnak lalnak hi tuisan minung pawlin milai, mibur pehtlaihnak le pawlkom kaihhruai uk awknak hrangah a famkim asilo hmanah a tha bik tiah an ruahmi le ausuahpimi asi. Sumdawnnak pawlkom (business company), sumpai hlawknak hawllo pawlkom (nonprofit organization), biaknak lam pawlkom sung khalah uk awk daan le kaihhruai awk daan thabik santhar minung pawlin an hawl vivo tikah "siahhlawh hruaitu" "servant leadership" hin milai diriamnak sangbik a pek ih mibur/pulpak tuanrah tambik a suahpi asi ti ah a pomtu le hmangtu an tam sinsin. Zesu in leitlun a rat tikah a dungthluntu pawl a hruaidan thu hrampi hi ziangtluk a thuk in sang, a tha timi mi tampi in an hmu suak sinsin. Asinan, leitlun mi pawlin "siahhlawh hruaitu" an ti tikah thlaraulam tello milai hlawknak le lungawinakah a tawpmi asi. An renmi cu Pathian siloin milai duhnak asi. A hnuailamah sim duhmi cu khrihfa zumtu pawlin kan zaten kan rianmi Bawi cu Pathian asi ih ziangvek dinhmun, hnatuan, khui hmun le ram, zovek milai thawn ziangvek pawlkom le company, cozah kumpi le pursum leilawnnakah siseh leitlun khuiram khalah siseh kan um, kan nun, hna kan tuan khal asile" siahhlawh hruaitu" lungput thawn hna kan tuan, nitin kan nung, kan kiangkap milai pawl kan pehtlaih tikah mi hlawhtlingbik kan si ding ti ka zum. Kan renmi cu Pathian asi ih siahhlawh kan ti tikah Pathian Thlarau in a duhduh in a hmanmi, a siahhlawh kan si tinak asi. Curuangah a hnuailam vekin tawiten zir hnik uhsi.\nLeitlunah lalram pahnih a um vekin milai cu burhnih ah then a si: Pathian lalram (thleunak lalram) misa le satan lalram (thim thu neihnak lalram) misa ti in. A hnuailamah catawi nganmi ah Pathian lalram misa pawlin leitlunah ziangvek lungput thawn kanmah le dinhmun cio ihsin hruaitu tuanvo kan tuan timi tawite zir hnik uhsi. Zesu in “leitlun deng tiang fehsuak dingin” in fial ta vekin Khrih dungthluntu zumtu cu leitlun killi ah kan karhzai vivo zo. Zumtu Pathian fa, Khrihfa pawl cun pawlkom tintan, mibur phunkim lakah kan tel vivo. Kan telnak hmunkipah leitlun eng le cite si vivo ding kan si. Leitlun hmun killi ah a ummi Pathian “Siahhlawh Hruaitu” pawl lungput cu ziangvek asi tiah zoh hnik uhsi. Leilung sersiam thawk ihsin tuisan minung pawl lak khalah a thabik hruai awkdan, a danglam dahlomi khat le khat milai pehtlaih awkdan, kaihhruai awk dan le lungput, mibur pehtlaihnak nun lamhruaitu Pathian thu in in zirhmi asi. A tawizawngin sim asile siahhlawh hruaitu pawl renmi Bawi cu Pathian asi ih kan kiangkap milai pawl kan kaihhruai daan, pehtlaih daan cu duhdawtnak, midang rennakah hram a tohmi Pathian thu vekin kaihhruai awknak, khat le khat pehtlaih awknak asi. Mi hrek cu cozah kumpi, company, zirnak tlawng, vengsung mibur lakah, kawhhran le biaknak lam pawlkom sungah, tvp in hmun hranhran hmun tintianah siahhlawh hruaitu pawl cu an nung ih an renmi Bawipa ih tumtahnak hrangah nungin an Bawipa an rian. Leitlun minng, thim fate pawl cun mibur umkhawmnak kipah thuneihnak, lalnak, mi uk duhnak, midang parah thuneihnak, larnak, mai hlawknak, lamtang tuah awknak, tvp tisa cangvaihnak in mibur lakah an telnak kipah an cang vai ringring. Thim thuneihnak in a uk hrih mi leitlun kan nunnak ah siahhlawh lungput thawn Pathian kan rian theinak ding hrangah Pathian siahhlawh pawl lungput ziangvek asi ti zoh hnik uhsi.\nA. Dinhmun: Lei le van sersiamtu riantu, tlaklo cingin zangfahnak in siahhlawh ah Pathian ih cohlanmi, kawhhmi, hnatuan fialmi, le tuanvo pekmi, hnatuan fialmi tuansuak dingin a tulmi ziangkim pekmi, niambik dinhmunah ret aw cia in tangdor in tlakbetnak umlo, ziangkim hmuhtawnmi cu thatnak hrang cangter ringrigntu Bawipa riantu, lei le van thuneihnak hmuahhmuah neitu ih thuneihnak thawn tuanvo pekmi le fialmi, umpi mi asi.Midang zohman le dinhmun ziangvek a uk in a kaihrem (control) lo ih amai tisa mizia cu a ukbet (control) sawn asi. Cucu siahhlawh hruaitu ih nun thuhram, leitlun damsung hnatuan, hngat awknak asi. Zaingvek dinhmun le zovek thawn an um tik khalah a lungput a thleng aw dah lo ih Pathian fialmi tuanvo tuansuak dingin leitlun pawlkom le mibur dinhmun sinak parah a hngat aw lo ti a fiang. Pathian thawn nitin pawlkom pehzawm awknak in Thlarau Thianghlim hnatuannak hrangah a duhduh in a hman theimi dinhmunah a lungput a thum aw ringring.\nb. Cawimawinak: Leitlun milai pawl cawimawinak a cohlang lo ih Pathian hnen ihsin a rami cawimawinak ni sunglawi hmailamah a ra lai dingmi hngakin a tuanvo felfai te in a tuan ringring. Amai hrangah milai cawimawi le upatnak a hramhram in a hawl dah lo. Leitlun damsungah cawimawinak a co mi cu a renmi Bawipa cawimawinak asi ti thei in amai hrangah zianghman porh awknak, cawimawinak uan awk ding a nei lo. A hramhram in milai cawimawinak le upatnak a hawl dah lo ih diklo le mawilo zetin ngah theihmi milai cawimawi le upatnak pawl cu a hnawng sawn.Leitlun milai tisa ah cawimawi tlak, cawimawi ding a um loih a ralai dingmi a siat thei lomi kumkhua nunnak sungah cawimawinak a co dingmi cu a zohmi le ruahsan mi asi. Satan in Bawipa Zesu hnenah leitlun cawimawinak a pek dingin a thlem tikah a hnawn vekin siahhlawh hruaitu cun leitlun cawimawinak cu a hnawngih Bawipa hnenah cawimawi sunloihnak cu a hlan sawn asi.\nc. Doraal: A renmi Bawipa in “keimah in huat ruangah nannih khal an lo hua ding” tiah thu a cahta mi cu a thei ringringih amah huatu milai pawl parah ruahnak, tongkam le tuahnak in siseh siatnak a ruat dah lo, a tong dah lo ih a tuah dah fawn lo. Siatnak in zianghman a thungrul dah lo. A ngaidamih an hrangah thla a camsak, Pai hnenah ngaidam a dilsak, thawlsuah a dilsak sawn. Leitlunah lalram pahnih a umih cui lalram pahnih do awknak lakah a renmi Bawi ih raalkap tha si in raalhmai tuangtu maw, dunglam ihsin bawmtu asi khalah a raal cu milai asilo, thlarau sual thim thuneihnak asi ti a thei fiangih a raal pawlih hmanrua khal fiangzetin a thei. A raalpa ih hmanrua tisa duhnak, mit ih cakhiarmi, milai porh awk uan awknak pawl tla cu fiangzetin a thei ih a hrial thiam ringring asi. A Bawipa ih raal cu a Bawipa ih thupek vekin a do ih a Bawipa ih hriamhrei, huham cahnak lawng a hmang. A Bawipa ih nehcia zomi raal cu nehtu nun nunpinak in nitin nehnak thu a puang sawn asi.\nd. Renmi Bawi: Siahhlawh cun zo ka rian ti fiang zetin a Bawipa a thei. A renmi Bawi ih duhmi, tuanvo pekmi, tuan in a Bawipa ih lungawinak lawng a ruat. A Bawipa ih duhmi a duh ih a huatmin a hua, nuam a timi nuam a ti. A Bawipa ih huatzawng thilah a lung a awi lo ih a hni rero lo. Cuticun leitlun mi pawlin ziangtin an hmu, an upat maw an nautat maw timi ah a buai nawn lo. Milai thinlung phur hlawptlonak (feeling) in a nun a uk lo. A har maw, har lo, paih maw paihlo, duh maw duhlo timi thusuhnak in a nunah lam a hruai loih a renmi Bawipa ih fialmi pohpoh lungawi hlawptlo zetin a tuan. A hrangah phunzainak ding zianghman a umlo. Ziangah tile a renmi Bawi a thei ih tuanvo a pe tu,a ko tu, a parah thuthentu, hlawhman laksawng petu khal zo asi ti fiangtukin a thei.Leitlun milai lungawinak hawlin zianghman a tuah dah fawn lo. Amah le mah hum awknak hrangah midang a mawhsiat dahlo ih amai mawhnak hupphentu le silo zetin dinpitu ding lamtang a hawl dah fawn lo. A renmi Bawi a thei ih a Bawipa in tuanvo, dinhmun, le sinak a pekmi parah phunzai loin le midang zohman mawhsiat loin hmailam zoh in nitlin lungawi sopar ten a leitlun nun a hmangih, a renmi Bawi ih mithmai zoh ringring a rian.\ne. Laksawng: Siahhlawh hruaitu cun tuanman laksawng cu hi leitlun lalram, thim thuneihnak milai pawl hnen ihsin a ra lo ti a thei. Milai upatnak, milai cawimawinak, hminthannak, sunlawihnak le Pathian lalram cuaithlainak cu a ling a let awaw asi ti fiangten a hmu. A renmi. Bawipa ih cuai thlainak cu fiangte in a thei ih kumkhua daih laksawng cu retsak cia mi a um asi ti a fiang. Leitlunmi pawlih cuai thlainak, tikcu reilam,damsau lam, mipum tam lam, hnatuan ziangtluk upattlak, dinhmun sang, mithmuh ah zohmawinak le upatlak sinak, milai cawimawinak, sumpai thawn cuai thlainak, tvp thawn zianghman pehtlaihnak a um lo ti fiangzet in a hmu ih a ra lai ding ni zoh in nitin a renmi Bawipa cu a rian. Leitlun milai pawl cawimawinak le upatnak hawlin zianghman a tuah dah lo. A neihlo mi le ti thei lomi, amai kutsungah a umlo mi, tuanvo pek asilo mi parah a buai dah loih amai kutsungah tuanvo pekmi parah a fel theibik le a tha theibik in a ti thei tawk zuam in a Bawipai’ mithmai zoh in ziangkim a tuah. Laksawng duh ruangah siloin Bawipai’ zangfah duhdawtnak ruangah a sungah a nungmi Thlarau ih kaihruainak in a cangvai in a Bawipa a rian.A laksawng cu amah a duhbiktu le a duhbikmi a Bawipa thawn sankhuk pehzawm, pawlkom awknak nei in Pathian insang sungtel asinak asi.\nf. Tuanvo pekmi: A renmi a Bawipa ih tuanvo a pekzat hnakih tam a beisei dahlo ih tuanvo pek asi zatin phurzet, lungawi le upatnak thawn a tuan. Midang tuanvo ah a buai dah loih midang tlaksamnak a thangsiat a relsiat dah lo. Midang tuahnak thawn tahtthim tahratin amai tuahmi le sinak ah tluang a khawng dahlo. Amah le mah midang thawn tahtthimin a tha a nau dah fawn lo. Ziangkim parah a thlengmi cu amah le Pathian karlak thu asi ti a fiang. Midang tlamtlin lonak cu hmanrua ah hmangin amai hmai phiahfai a tum dahlo. Midang tlaksammi parah a bawm theinak lamzin umsunah ziangtin ka bawm ding timi lawng ruatin a tuan ringring. Milai lungawiter dingin zianghman a tuah dah lo, a renmi a Bawipa lawng a zoh ih milai huatzawng le amai tuarnak ding khalah tih le khur cing khalin hminsiat thangsiat hlawh dingkhal ruat loin a Bawipai duhnak hawlin a tuan. Amai lungawinak hnakin a Bawipa ih fialmi hnatuan, a renmi milai pawl lungawinak thupi sawnah a ruat. Amah tuanvo petu zo asi ti a thei fiang. Nitin nunah zovek milai thawn an nungih ziangvek hna a tuan khal asile tuanvo a petu le a renmi Bawi zo asi ti a fiang ringring.\nSiahhlawh hruaitu cun “tuah aw, tuah aw hlah” ti siloin duhdawtnak in a nung, a kaihruai. Huatnak in a nunah hmun anei lo ih huatnak cu thim thuneihnak lalram misa pawl hmanrua asi ti a thei ih huatnak a nunpi lo. Midang duk duhnak, dinhmun le midang parah thuneih duhnak thawn zianghman a tuah dah lo. Hlawknak, mai tanghainak, mai hmakhua sialnak in a nun a uk fawn lo. Duhdawtnak cu daan le dun, tuah aw tuah aw hlah timi parah a hngat aw mi asilo. Duhdwwtnak cu renmi pawl thatnak, hmasawnnak, nitin nun le hmailam saupi hrang a thupi sawn hril thiam dingin lamhmuhnak, satan bumnak thang hrial thiam dingin siseh thangsungah a tangtu pawl suak dingin bawmtu sawn a si ringring. A renmi Bawipai hmin sunlawinak cu a ruahsanmi le lungawinak asi. Amai hlawknak le nuamnung cen dingmi tanta in a renmi Bawipa ih milai pawl cu rian in tisa thihnak le har tuar khal a hril sawn. Duhdawtnak cun ngaidam theilo aneihlo vekin a Bawipa ih ngaidam thei mi pohpoh a ngaidam ih milai zovek par khalah ruahsanak in a khat. Sihmansehla a renmi Bawipa ih thupek hnuaiah nungin a cangvai ringring. A renmi Bawipa hnakin duh sawnmi zianghman a nei lo. A renmi Bawipa a duhdawtnak cu a thupek thlunnak le a renmi a Bawipai’ duhdawtmi pawl duhdawt, a huatmi huatnakin a nitin nunah a lang ter. Arenmi Bawipa ih lungawinak cu amai lungnawinak hnakih thupi sawnah a ret.Midang parah a pehtlaihnak, kaihhruainak pohpoh cu midang parah thuneihnak, lalnak, uk duhnak si loin midang thatnak hlawknak, thansohnak, Pathian thawn an nai awk sinsin nak ding hrang le Pathian fialmi tuanvo an tuansuak theinak ding hrang ah bawmtu le sawmdawltu asi ringring.\nThu pakhatkhat thuthluknak tuah a tul tikah a hramhram in amai duhnak in thu fehter a tum dahlo, amai duhnak tlun dingin midang a nawr hrim dah lo, thahrum le tongsia tonghrang a hmang dah lo ih a nemzawng le thinlung daiten Pathian duhzawng thuthluknak tuah thei dingin a pehnpartu pawl le thutluhknakah a teltu pawl a simfingin a kaihruai sawn. Amai duhnak in thu a fehnak ding hrangah lamtang a hawl dahlo ih midang siatnak a sim dah fawn lo. Midang ruahnak upatnak a nei. Midang in a ruahnak an ngaisang lo, an upat lo ruangah riahsia in a um dah lo. Thu nepnawi kaihhruai awkndan thu ruangah siseh amai lungawi riahsiat ruangah siseh a renmi Bawipa ih tuanvo pekmi tuansuak thei lo ding khawpin a buai dah lo. Milai ruahdan hmuhdan pomdan men ruangah a thupi bik sawn thuthluknak felfai tuahsuak theilo ding khawp in a buai dah lo. Atthlak thu el awknak ah a tel dah lo. Diksawn si zuam awk nak ah tongkam a thlak dah lo. A renmi Bawipa thupek cu amai nunnak hnakin thupi sawnah ruatin upatnak a pekih amai nunnak parah thuneitu ah a ret. A minungpi pawl parah Pathian hmuihmel a hmu thiamih zovek khal upatnak thawn a pehpar. Thuthluknak fate bik ihsin a tumbik tiang a renmi Bawipa rawn hmaisa loin zianghman thuthluknak a tuah dah lo. Ka dikbik asi tiah a ruat aw dah lo ih milai theihnak famkimlo in nungmi ka si ti a thei aw ringring. Siahhlawh cun amai duhnak a rian thei lo ti a theih vekin amai duhnak cu tanta tahratin a renmi Bawipai’ duhnak in a nun pumhlum uk thei dingin a nun pumhlum cu thawinak nung vekin a renmi Bawipai’ hmaiah ziangtik lai khalah a hlan ringring. A renmi Bawipa thawn be-sawn aw tawn in ziangtik lai khalah a nung tikah milai ruahnak hmuhdan pomdan duhdan pawl cu kross parah khenbet ringringin a renmi Bawipai’ duhnak sawn cu a lungsungah fiang zetin a thei ih a rian. Nitin a hmuhtawnmi parah ziangvek thuthluknak khalah siseh a renmi Bawipai’ duhnak vekin thuthluknak tuah dingin a nun a ap aw ringring.\nSianghlawh hruaitu cun leitlun nun cu ziang asi ti a thei fiang: A renmi Bawi ih tumtah, duhnak, tuanvo pekmi tuansuak ding cu a leitlun damsan, milai nun tumtah asi ti a fiang tikah thildang zianghman in a hnaihnok theilo. Cui damsan le leitlun nun tumtah, a renmi Bawipa ih duhmi, lungawinak, hnatuan fialmi tuansuak ding lawng cu a tumtah ringring. A renmi Bawipa ih hnatuan fialmi daltu pohpoh cu a tlansan ih a Bawipa ih mithmai lawng zoh in ziangkim a tuan asi. Ziangkim a pehtlaihmi, neihmi, theihmi, ti theimi, hmuahhmuah cu a Bawipa ih hnatuan fialmi tuansuaknak hrang hmanrua an siti a thei ih a hmang ringring. Ziangkim a tha le tha lo cuai a thlai nak cu a renmi Bawipai hmin sunlawinak, duhnak, tumtah le lungawi zawng asi maw tiin cuai a thlai ringring.\nSiahhlawh hruaitu cun a kotu, tuanvo a petu, le a sungah Thlarau in hna a tuantu a thei. Ziangvek thuneihnak le huham cahnak thawn a renmi Bawipa ih Thlarau cu a sungah hna a tuan asi ti a thei. Tuanvo a neihmi cu milai pekmi asilo ih milai cahnak, fimnak, le huham thu neihnak thawn tuan suak asilo, a renmi Bawipa Thlalrau tuansuakmi asi ti a theih tikah ziangvek dinhmun le dodalnak, harsatnak khalah dung a sip dah lo. Hlawhtlinnakah a porh aw dah loih amah le mah humhim aw dingin thu a sim dah lo. Midang in an mawhsiat tikah amah le mah a humhim aw dah lo. Ziangah tile leitlun huham cahnak zate kawm le a renmi Bawipa ih cahnak tahthim tikah a renmi Bawipa in" lei le van ih thuneihnak hmuahhmuah" a nei asi ti a thei. Curuangah a parah a tlengmi hmuahhmuah cu a renmi Bawipa in thleng dingin a sianmi lawng a thleng thei asi ti a fiang. Hnatuan dingmi khalah amai thazang cahnak fimnak le milai lamtang cahnak a rinsan dah lo ih a renmi Bawipa ih thiltitheinak huham thawn a cang vai sawn asi.\nSiahhlawh hruaitu cun a renmi Bawipa ih fial vekin a renmi milai pawl parah tangdornak lungput a nei ih ziangkim a tuahnak cu a fialtu a Bawipa ih fialmi vekin a tuah. Ziangthil hman amai hmaikhua sialnak hrangah a tuahdahlo ih a renmi Bawipa ih duhnak hrangah a tuan. Cutin a tuah tikah amai lungawinak hrangah zianghman a tuah lo ih a renmi pawl thathnemnak, hmasawnnak, le anmah sersiamtu Pathian in tuanvo a pekmi an tuansuak theinak ding hrangah lamzin a hawlsak ringring. Midang duhmi le tulmi cu amai duhmi le tulmi hnakih thupi sawnah a ret ringring. A renmi milai pawl thawn pehtlaih awknak cu a Bawipa thawn an pehtlaih awknak ihsin a hram a thawk ringring. Siahlawh hruaitu cun midang parah thuneihnak ukduhnak lungput a nei loi, amahlemah uk awaw in, thutak a theihmi cu amah in nunpi hmaisa in hmaihruaitu asi sawn. A rianmi milai pawlih upatnak le cawimawinak cu amah ah siloin a rianmi Bawipa Zesu hnenah si dingin cawimawinak le upatnak cu Bawipa Zesu hnenah a pek ringring. A renmi milai pawl hnen ihsin a ngahmi siseh amah in thlawsuah a comi siseh amai hrangah zianghman a tawpter dahlo ih a renmi Bawipa hmin in a Bawipai’ milesa pawl thathnemnak hrangah a hmang aw sawn asi. Amah ah zianghman porh awknak a neilo ih Bawipa Zesu sunloihnak hrang siarlo mah le mah porh awknak in zianghman a tuah lo, khua a ruatlo, a tonglo. Midang hnakin thacuang le thianghlim cuangin thlarau porh awknak in a cangvai fawn lo. A nunnak, thlawsuah comi, pehtlaihmi le pawlkom ziangkim cu a renmi Bawipai’ hmin in a renmi milai pawl thansohnak, hlawknak le thutak lamzin ah anmah sersiamtu thawn an pehzawm awknak tuahtha dingin le anmah sersiamtu in tuanvo a pekmi an tuan famkim theinak ding hrangah a ziangkim a pum a pe sawn asi.\nSiahhlawh hruaitu cun a tuanrah azoh tikah amai diriamnak a zohtel lo, arenmi Bawipa ih lungawinak, a renmi milai pawl thathnempi mi, thansohnak, lungawinak sawn a zoh.Siahhlawh hruaitu cun amai duhnak a rianlo ih a renmi Bawipa in a fialmi, tuanvo a pekmi, a Bawipai’ minung pawl duhnak, tulmi, thansohnak, le hmasawnnak hrangah a nun a pek awk vekin a hnatuan hlawhtlinnak cu a renmi minung pawl thansohnak, hlawhtlinnak le hmasawnnak sawn in cuai a thlai. Ziangvek dinhmunah zovek milai thawn an um, hna an tuan khal asile Pathian duhmi le fialmi tuanin a umnak le hnatuannak ih a rianmi milai pawl thansohnak cu amai diriamnak le lungawinak hnakin thupi sawnah a ret ringring. A renmi Bawipa ih tumtah le duhmi, lungawinak asimi a Bawipai’ minung pawl thansohnak le anmah sersiamtu thawn an pehtlaihnak tuahtha tu hnatuanrah cu a lungawinak le hlawhtlinnakah a ruatmi asi.\n8. Catbanglo in a renmi Bawi thawn pehtlaih pawlkom awknak nun a nei.\nSiahhlawh cun a renmi Bawipa thawn catbanglo in pehtlaih awknak le pawlkom awknak a nei ringring. A khawruahmi pohpoh cu a Bawipa hnen ihsin a ra mi asi maw, tisa ihsin a suakmi asi maw, satan hnen ihsin a ra mi asi maw tiah a cek fel ringring. A renmi Bawipa thawn catbanglo in pawlkom awknak a neih ringring tikah a Bawipa ih duhlo zawng tuah ding ruat mannak, tongnak caan a nei lo ih a renmi Bawipa ih duhlo zawng a tuah dah fawn lo. Cuticun a nawm awknak bik cu a renmi Bawipa thawn catbanglo ih pawlkom awknak le a renmi Bawipa ih duhzawng tuah asi. A renmi Bawipa le amah karlakah milai zohman an um lo. Leitlunah a duhdawtbikmi nupi pasal le fanau siseh leitlun milai pehtlaih mi sunglekhat pawl khal a Bawipa hnakih a duhsawnmi le a nunah thuneisawn zohman an um lo. A renmi Bawipa a duhbik ih a thu a ngai ringring. Catbang loin an pawlkom aw ringring.\n9. A nunnak cu midang hrangah a pek\nSiahhlawh cun a Bawipa a rian ih a Bawipa ih in a duhdawtmi pawl rian dingin a nunnak a pek. A leitlun damsung cu a Bawipa rian in midang hrangah a nung. Amai hrangah zianghman ruah harsa ding a um lo. A Bawipai duhmi tuansuak ding lawng a ruat ih a neihmi theihmi thlawsuah ziangkim le amai nunnak tiang khal a rianmi pawl hrangah a pek pumhlum asi. Amai hrangah thinhar le dawnhar in umnak ding san zianghman a um nawn lo. Pathian a rian ih Pathian uh milai pawl hrangah a nunnak a pek.\nHimi casiartu lakah mi hrekkhat cu kawhhran ah rawnbawlnak nei dahlo tla nan si thei. Kawhhran sungah pastor le kawhhran upa, evangelist, tvp tuanvo kaitu lawng asilo; mi zapi ten Khrih zumtu, riantu, khrihfa hmuahhmuah cu siahhlawh kan si. “Leitlun eng nan si” ativekin leitlun thim thuneihnak lalram lakah kan umnak hmun cio ah eng ding kan si. Cui kan ennak cu “siahhlawh” lungput, mizia le nuntu pawl ah hin lang ding asi. Leitlun mi pawlin kan rianmi Bawipa an hmuh theinak lamzin umsun cu kan nitin nun an zoh tikah asi; kan mah hi a nungmi cakuat kan si. Leitlun milai cuaithlainak in “hruaitu” ti tlak dinhmun hnatuan nei lo tla kan si thei. Sihmansehla, insangah nau a um tu khalin a kiangkap milai pawl parah a nitin nunrah in a ciahneh ve thotho, aselam maw thalamah simaw a hruai ve thotho asi. Ziangvek dinhmunah, ziang kan tuan, hnatuan kan nei maw, nei lomaw, mibur lakah kan um maw, ziangvek milai thawn kan nung khal asile kan leitlun nunah “siahhlawh” kan si. Kan rianmi Bawi cu Bawipa Zesu asi ih kanmah thawn a pehtlai mi pohpoh cu kan leitlun ah thutak lamzinah kaihruaitu ding kan si. “Siahhlawh hruaitu” timi cu milai pek awkmi “hotu” dinhmun asilo ih pawnlang ihsin ngah mi khal asilo. Khrih ah a nungtu zokhal, leitlun eng, nunnak tinung luansuaknak cerhti, a nungmi cakuat kan si vekin kan umnak hmun, kan dinhmun ciarah kan sinak sawn asi. Leitlun mi pawlin hruaitu tha an hawl tikah pawnlang sinak, pehtlaih mi tha nei, sumpai lennak le milai fimthiamnak an hawl. Sihmansehla, siahlawh hruaitu sinak cu sunglam nunah sersiamtu Pathian cu Thlarau in asersiammi milai nunah a tumtah mi tuansuak dingin Thlarau in hna a tuannak sawn asi.\nZesu Khrih cu Bethlehem khua ah si loin na sungah suak in lal kumkhua hram seh!


North Korea In Nuclear Test - Chinland Today Media\nMay 28, 2009 4:55 am·0 comments\nNorth Korea cun mizan sunah Nuclear ralthuam thilri hlawhtling zetih a kahsuak thu a puangih Cozah TV, KCNA in a tar langnak ah tui tum ih Nuclear ralthuam thilri a kahsuak mihi kum 2006 October thla ih a kahsuak mi hnakin a cakzet a si tiah a tar lang.\nHimi thu a theih ve ten South Korea cun a ram humhim nak ding thu ah Emergency Meeting zamrang zetin a ko khawm cih ih. Japan kahlin himi thuhla zingzawng fiang dingin Prime Minister Office ah ralkap Group khat a dincih.\nSurbungtlang Thuthang Siarbet\nMike Tyson Fanu A Thi\nAustralia Ti Lian\nMizan sunih North Korea in Nuclear ralthuam thilri a kahsuak mihi Japan cun a thuhla relsak dingin UN ah thlen a tum a si tiah Japan Foreign Ministry thupuangtu Kazuo Kodama cun a sim. North Korea thilti dan ah hin European Union ram pawl khal an thin a hengzet ih, North Korea in Nuclear ralthuam thilri a test ruangah South Korea ih Stock Market cu 4% in a tla niam cih ih mipi pawlcu ram leh ram karlak ah do awknak a suak pangding ti phangin an lung a phang zet.\nBBC Correspongdent, John Sudworth in a sim nakah North Korea in Nuclear test a kahsuak ruangah lei tlun ram dangdang in an sawisel nak thu hi an suah zik fang asi lai a ti. Mizan sun ih North Korea in Nuclear thilri a kahsuak nak hmun hi an puangsuak lo nan kum 2006 ih a rak kahsuak nak hmun Kilju kiang hrawng thotho ah zum a si. US Geological Survey in a sim nakah Leilung insi Km 10 hrawngih thukah hi Nuclear hin Ling hnin Richter Scale 4.7 ih na a suak ter asi ati.\nNorth Korea in Nuclear ralthuam thilri a kahsuak ruangah UN Security Council cun Emergency Meeting ko khawm in an sawisel nak thu lungrual zetin an suah ih, UN Security Council ton khawm awknak ah hin tuihlan ih North Korea rak tan ringring tu Russia leh China khalin North Korea tanpi zawngin ziangthu hman an simlo. Russia ram ai awhtu Vitaly Churkin cun Mizan sunih North Korea in Nuclear ralthuam thilri a kahsuak micu UN Security Council cun a sawisel a si tiah a sim ih UN Security Council in Nuclear ralthuam thuhla ih thu tiam awknak dan an tuahmi UN Resulotion 1718 a pahbal a si a ti.\nUN Security Council hin thu a suah dingih UN thusuah micu North Korea in a thlun tengteng a tul ih North Korea hrangah cun hi thu cu a khohzet mi a si ding tiah US ram ai awhtu Susan Rice cun a sim. UN hin ziangvek in North Korea hremnak thu a suah ding ticu rel fiang a si hrihlo. UK ram ai awhtu Sir John Sawers khalin tu ah hin UN in thu pahnih a ruatcia zo ih pakhat ah cun North Korea ruangah leitlun ram pawl him nak ding leh Northn Korea ram kiangkap pawl humhim nak ding thu a si a ti.\nHimi laiah North Korea cun tuisun ah Nuclear thilri pahnih a kapsuak sal lala ih.South Korea ih Yonhap News Agency in a tarlang nakah tuisun ih North Korea in Nuclear thilri a kahsuak sal mihi khawmual ihsi lawng kah nak leh khawmual ihsi Vanzam kahnak pawl an si ati.\nUS President Barack Obama cun tui zingah Japan leh South Korea ram hotu pawl a bia ih North Korea ih Nuclear thilri kahsuak mi ruangih Japan ram leh South Korea ram kilhim a tul mi thil ah lo bawm dingin US cu a man ringring a si a ti. South Korea ram hotu pawlcun North Korea in Nuclear ralthuam dang kahsuak bet a tum lai tiah an sim ih. North Korea khalin Nuclear ralthuam a kahsuak rori thu hi a sim ih. Do awk a tul a si khallen a man ringring thu a puangsuak ve ih an ram mipi leh an ralkap pawlcu do awknak ih hmainawr dingin an man cia thluhzo thu khal an simbet.\nNorth Korea cun US khalin kap sehla a tihlo thu a puang ve ih US Cozah tharin a hlan hnakin North Korea ram parah tthat nak zianghman a tuah cuanglo tiah a sim. Himi laiah US khalin North Korea Nuclear ralthuam leh Missile pawl cu a tul a si ah cun a kahsiat sak thluh nak dingah US Cozah hi a kutzam a muanglo dingih kahsiat sak ding khalin US cu a man ringring a si tiah thusuah nak a neive.\nNorth Korea cun South Korea cu US hruai nak hnuai ih Nuclear ralthuam thuhla ih remnak thutiam PSI a zawm a si ah cun Do awknak a puang ih a ruah ding thu a sim.


VCTH | Archive | Thuthang | 331\nHome » Archives by category » Thuthang (Page 331)\nBicycle (Thirleng) Phun Dang\nPosted on October 3, 2012 by vcth and saved under Leitlun Thilmak\nHi Bicycle (thirleng) cu Forkless Cruiser ti a si ih Olli Erkkila in a graduation projection hrang ih a sersiam mi a si. Olli Erkkila cu Finland ram Institute of Design in Lahti ih tlawng ta a si. Design tlawng ih tlawngta a si bang in a design suahmi tla…\nComments Off on Bicycle (Thirleng) Phun Dang / Continue reading →\nLeitlun Innsang Tumbik – Pu Ziona Chana\nPosted on September 21, 2012 by vcth and saved under Leitlun Thilmak\nPu Ziona Chana cu Pu Chana Pawl ih hotu a si ih Leitlun Innsang tumbik neitu tla a si. Pu Chana cu Mizoram, Baktawng khua ih um a si ih nupi 39, fate 94, tufa 33 a nei.Innpi pakhat sung ih um an si. Pu Chana cu amah le mah…\nWhale (Welahnga) That Puai\nPosted on September 19, 2012 by vcth and saved under Leitlun Thilmak\nFaroe tikulh ah kum tin Whale (Welahnga) that puai pi November thla ah an nei. Cucu an nunphung puai pakhat a si. Whale pawl motor lawng thawn an hual ih tikap an thlen in an that ciam co. An ngah mi ngasa cu zuar a theih lo. Bangran ten an…\nTuluk Ram Tiva Pi Yangtze Thisen Ah a Cang\nPosted on September 16, 2012 by vcth and saved under Leitlun Thilmak\nTuluk (China) ram ih an tiva saubik le tumbik Yangtze cu September 7 ah thisen bang in a sen ah a cang ti Tuluk cozah TV in a phuang. Ziangruangah hi ti a cannak ti fingfai in an thei hrih lo. Mi hrekkhat in kiangkap kilkhawi that lo ruangah an…\nComments Off on Tuluk Ram Tiva Pi Yangtze Thisen Ah a Cang / Continue reading →\nLeitlun Mawtaw Piangsual Pawl\nPosted on September 14, 2012 by vcth and saved under Leitlun Thilmak\nLeitlun Mawtaw Piangsual Pawl ih zuk mal lai kan lo hlawm si cu. Mah le duhzawng, ruahdan a phunphun thawn an cei mawi cio. Rak zoh ve hik aw! [nggallery id=3]…\nComments Off on Leitlun Mawtaw Piangsual Pawl / Continue reading →\nTuluk Ram ih Mangbangza Thlamhmai\nPosted on September 8, 2012 by vcth and saved under Leitlun Thilmak\nTuluk ram, Jilin Ram ṭhen, Changchun ah 2011 August thla ah thlairah zuamawknak puai pi an nei. Cui zuamawknak ah Kilograms 500 (Cuai 300) tluk a rit le tum mi thlamhmai pipi kan hmu thei. Cicin thliathlak fimthiamnak a ṭhanso ruangah chemical tello mi thlamhmai hi tiattiat kan hmu thei.…\nComments Off on Tuluk Ram ih Mangbangza Thlamhmai / Continue reading →\nPosted on September 7, 2012 by vcth and saved under Leitlun Thilmak\nHi tili cu thisen tili tiah an ko ih France saklam Camargue ih um a si. Hi thisen tili hi a mak tiih zoh duh men ih a ra lengtu an tam zet vekin, ziang ruangah hi tin thisen bang in tili pi a cang thei ti thei duh ih…\nComments Off on Thisen Tili / Continue reading →\nRussia Ram Ih Mangbangza Leikua\nPosted on September 5, 2012 by vcth and saved under Leitlun Thilmak\n1980 hnu lam ah Russia ram tupi hrekkhat ah mangbangza leikua thuk zetzet an tong. Ziangtin hi leikua a cang, zo in an lai ti tla zohman in an thei lo. Mi hrek khat in a sung ah ziang a um ti thei duh ah hridai thawn an ṭum nan…


St. John Bosco (1815-1888) January (31) | Radio Veritas Asia\nSt. John Bosco (1815-1888) January (31)\nJohn Bosco cu 1815 August 16 ahTurin khuapi thawn a nai awk nak hmun Italy ram Becchi ah a rak suak. A Nu le Pa cu lo thlo mi, mi harsa an si. Kum hnih a kimah a Pa in a rak thih sanih a\nNu cu a fa le pawl hrangah zonzai zetin hna a rak tuan. John a hung tum deuh in a Nu hnatuan nasa zetin a rak bawm. John cu a hung thanglian vivo ih Siangbawi cang dingah ruah nak a rak nei nan a Nu a rak sim ngam lo. Ziangah tile Minor tlawng kai nak man a kuan thei lo ding ti a ruah ah a sim ngam lawk lo. A sinan kum 16 a kimah siangbawi tlawng kai dingah a rak feh. Tlawng uk tu Siangbawi pai thusim mi zaten fangkhat te hman hrel lo in a sim thei sal. Kum 1841ah Siangbawi can nak a ngah hnuah Turin khua ah Siangbawi a rak tuan. Cui khua ah cun thawngtla pwl, mino pawl le lamzin parih nauhak pawl hrangah nasa zetin hna a rak tuan. Nauhak pawl Christian nun ram le tuan vo pawl tha ten an theih thei nak dingah St.Francis de sale cazir nak tlawng a rak phuan sak. Bosco cu cuih mithianghlim ih thinnem nak le um tu daan a duh ruangah tlawng phuan thei dingin milian zet nunau pakhat in inn a rak pek ih cui inn sung khal ah St.Francis de Sale ih zung lem tla a rak retih a nun tu zia khal a rak cawng a si. Catbang lo ih a hnatuan nak cu a Nu khal in tha a rak pe theu.\nNuncan ziaza tha le Christian tha an can thei nak dingah Bosco in Boot kedam tuah nak, puan thit nak le cauk tuah nak hnatuan nak pawl a rak phuan sak a si. Minung pehtlaih nak a thu pit tuk ti a thei ruangah zan tim tiang thuthang le cauk ngan nakin tik cu a rak hmang theu. A thlacam nak cu "thlarau pawl cu i pe awla a dang cu lak theh aw"tiah thla a rak cam theu.\nKum 1859 kum ah Salesians a rak din thok.1872 ah Sister pawl tlawng a rak phuan. Kum 1888 kumah John Bosco cu a nun nak a rak cemin 1934 kum ah mithianghlim a si thu an ngamhnget a si. Mithianghlim John Bosco bangin taksa thlarau lamah zuamnak kan neih thei nak diang zuam tlang uh si. Midang hrangah leitlun kan nun nak caan tawi te hmangin Pathian ah thinlung rin um nak thawn a hnatuan tlang uh si. Harsat nak buai nak tuar thei in a hnenah thazaang la tlang uh si.\nFala tlangval kutsih nak a nei tu ding pawl a kilkhawi tu Mithianghlim Valentine thutawi\nLoudes khuaih Bawinu Maria (Febuary,11)\nSt.Agatha (Virgin le Martyr )


The Original Record - Search results - pawlinge\nPawlinge Surname Ancestry Results\nOur indexes 1000-1999 include entries for the spelling 'pawlinge'. In the period you have requested, we have the following 4 records (displaying 1 to 4):\npawhall pawill pawiogon pawis pawke pawkel pawkins pawl pawlby pawle pawlen pawlet pawlett pawlette pawley pawlie pawlik pawlikowska pawlin pawling pawlings pawljuk pawll pawllinez pawlowicz pawlowna pawlowski pawlowsky pawls pawlsom pawlson pawluk pawly pawlyn pawlynge pawmer pawmes pawmester pawnall pawncefoitt\nPAWLINGE. Cost: £2.00.\nPAWLINGE. Cost: £6.00.\nPAWLINGE. Cost: £4.00.


Nimthlakau Interview- Salai Cung Nung - Chinland Today Media\nNimthlakau Interview- Salai Cung Nung\nHmin : Salai Cung Nung@Salai Kyaw Min Tun\nSuahnak khua : Falam, Matubuk veng\nNulepa hmin le u le nau pawl: Pu Tun Oo le Pi Naw Par an si, ka nau Mite thawn suahpi unau pahnih lawng kan si.\nTufang umnak: Zenkung (Rengngun)\nHobby: Bawlung sit, Zuknung zoh, tivek tivek pawl\nAmbition: Mi pakhat si tengteng ding\nCT: “Cung Nung” tiih kawh maw “Cung Ngai” tiih kawh na duh deuh?\nCung Ngai: Cung Nung ti’n in ko khalah Cung Ngai ti’n in ko khalah ka lo awih tuk hai ko ding.\nCT: Ziangruangah “Cung Ngai” timi hmin duhnung zet na nei thei?\nCung Ngai: Ka nauhak laiah ka rual Van Nei Sum nu (Van Sumtei’ sung hi vengkhat, innhnen sungkhatvek um kan si) nih Cung Ngai ti’n in rak ko ringring. Amah lawng si cutin in ko theu. Cumi hmin te kha ka hnathlam ah a rak tang ringring ih a duh tla ka duh zet ruangah ka cafung\nhmin ah ka rak hmannak cu a si.\nCT: Na nunthuleng siar a nuam tuk an lo ti tikah ziangtin na sang let theu?\nCung Ngai: Hni siamsi ten ka lungawi tuk ka ti hai theu lo ziang!\nCT: Nunthuleng na ngan hmaisabik na mang lai maw…ziangmi a si?\nCung Ngai: Aw, ka phunhra kum ah ka rak ngan hmaisabik ih kawlca in a si. Fala pakhat heihchat ti’n ka rak uartuk mithu si hmang.\nCT: Nunthuleng maw biazai na duh deuh?\nCung Ngai: A thawt daan dang nan, ka duh kuahko veve ko.\nCT: Nunthuleng le biazai ih danglamnak?\nCung Ngai: Hmaisabik ah nunthuleng timi le biazai timi anhmin in an dangaw zo si ti-aw (capoh). Nunthuleng cu thu pakhat parah fiang deuh dingih ngan suakmi a siih, Biazai cu tawite’n ruat ding a tam sawnmi a si ti hi an dangawknak pakhat cu a si men ding.\nCT: Ziangruangah Nunthuleng na ngan?\nCung Ngai: Ca ka ngan pek hrawngah kawlca in biazai hi ka rak ngan tam deuh sawn. Laica in ka ngan thokah tla biazai lawng si ka rak ngan. Zunphir, Nhgepi, Awipi (Salai Zing Mang) te nganmi biazai pawl ka siar ngah tikah anmah pawl vekin biazai le ka rak ngan thiam lo. Kum 2004 Zilthli\nmakazin ah nunthuleng ka ngan san ding ka tiih Lungkuai Cung Nung timi nunthuleng teka ra ngan thok. Cuti’n rualpi pawlih forhfialnak thawn nunthuleng ngan hi ka paih deuhdeuh. Biazai ngan hnakin tla a olsam sawn ti’n ka ruat. Cule kan Falam mi sungah cu nunthuleng ngan tla an mal zetin ka thei. Siar ding tla a mal. Ka nunthuleng nganmi minungpakhat nih a siar le laica a siar ti’n ka lungawi. Ka hnaangam hlunhlo in ka thei-aw. Ka nunthuleng hi Chinram le Chinmi hrangah tidai forkhat te vek talin a tangkai thei pangah ti’n nunthuleng ka ngan peh vivonak cu a si.\nCT: Falam bazaar tong rori hmangtu na siih na nunthuleng tla siar nuam kan ti zet. Kan Falam bazaar tong kan ti pei cu Falam tong mawizet te hi website le nunthuleng bu dang ah kan hmang thiamlo deuh in na hmu maw?\nCung Ngai: Falam bazaar tong ti hnakin Falam khawsung mino tong ti sehla a hman deuh pei maw ti-aw? Hivek tong ka hmannakcu falam khawsung tong pakhat bak lawng ka thiam ruangah a siko. Hmanghrim ciamco cu ka silo. Na tivek in hmang thiam lo tivek cu ka hmu lo. Kei vekin falam ih thanglianpa pakhat le Tahan le mandalaylamih thanglianmidang pakhat cu kan tong a bangaw hmanah kan awthluk cu a rak dang deuh ko ding.\nKeimah hi falam ih thanglian lo’n Tahan maw Mandalay ah maw rak thanglian sehla tu ka cangan mi tongfang pawl tla a dang deuh men ding ka zum. Ziangtin a va sipoh ah kanmah thiam dan cio in ngan hluahhlo mai sehla, zuam sinsin cio sehla, a nih ngan mi cu a zahau tong tuk, a nih a ngan mi cu a laizotong tuk ti’n tiaw lote’n kan siar sakawk ding hi a thupi sawn ti’n ka hmu. Cumi lak ihsin a tha kan timi cu cawngaw vivo in zuam vivo le a tha sawn ding ti’n ka ruat fawn.\nCT: “A ttapmi Mitthli” ah lungkuai thu tampi kan hmu…ziangruangah broken heart lam deuh na ngan tam…thinkuainak na tawng pang maw?\nCung Ngai: Ka nauhak deuh laiih nunthuleng ka siarmi pawl nih in ciah neh deuh siko ding. Nauhak lai ca ka rak siarmi ah tla lungkuai lam pang hi ka siar tam deuh rengreng. Nauhak lai ah ka rualpi hrekkhat hnenah ca ka ngan le lungkuai thu lawng ka ngan ding ti’n ka rak sim dah. Cumi kha ka thinlung theihlokar ah a rak tangta ringring a si men ding. Cule lungkuai thu ka ngan le ka ka thaw deuh cuang. “Mi aa tong khua to” an ti bangin ka cangan mi hi khua a to ve si pei maw thei hlah Lungkuai Cung Nung ka ngan hnu ah Lung tla a kuai ve rero ko. ( Zohman sim san lo maw).\nCT: Tingriset kha zo a si….? Ziangruangah tingriset a ti aw?\nCung Ngai: Keimah thotho ka si ko. Ca ka rak ngan pekah cafung hmin ka pekaw ve ding ti’n ka ruat, ka hawl, ka pol ciammam ih Tingriset timi hmin te ka rak hmusuak! Cutin ca ka rak ngan thok hrawngah Tingriset hmin in ka ngan hmaisa. Cung Ngai timi cu cabu ka suahzik ih ka thleng salmi hmin a si.\nCT: “Lung Kuai Cung Nung” le “Khuahlan lai ah” timi kha true story a si maw?\nCung Ngai: Pheh thu um lo, a si lo lawlaw-:)\nCT: Na nunthuleng nganmi pawl hi true story an si maw?\nCung Ngai: True story an si lo. Amahlawngte, ka hmuhtonmi thu le ka rak thei dahmi parih ka ruahnak ka bet betmi tla an um hnuaihi . Suangtuahnak (sik-kuu-yin) ih ka nganmi a tam deuh ke!\nCT: Na hmeltheih pakhat Salai Zunphir khi zo a si tiah lo sut sehla ziangtin in sang ding?\nCung Ngai: Biazai sam, hlaphuah le zuksuai ding rori ah Cung Pathian ih hriakculhmi, Lai Tlangval, Nu dang Pa bangawlo ka unau a si ka lo ti ding.\nCT: Salai Zunphir ih biazai pawl khi amah ih a tuar taktak ruangih a nganmi a si pei maw?\nCung Ngai: Amah in a tuar taktak lo hman ah amah tuar vek rori in leh a siartu pawl tuar taktak dingin Biazai ngan thiamtu a si sawn.\nCT: Salai Zunphir khin Nunthuleng a ngan ve maw?\nCung Ngai: In rak sim dahmi thuanthu pawl cu a tam nasa. Pumna le pumdawm ko hniha suak zetmi thuanthu, a ngaitu mitthli for ding khop ih zangfahza thuanthu, thuanthu phunphun in rak sim dah. A rak phuahmi Pak Lawng Cuai thuanthu tla cu zenkung ah Pak Lawng Cuai a um ngaingai ti tiangin ruahnak in rak neiter thei. Cutluk ih thuanthu sim thiam sokhaw a rak si. Ka nunthuleng ahtla a thaw, a rim mal tete ka telh phah theu. A ngan leh tengteng mentheinan ngan tengteng dingin za ah za thapek ka duh.\nCT: A tapmi Mithli na ngan thu in ruah aw?\nCung Ngai: Umm…himi thuhi ka ngan ding, ka ngan ding ka tiih kumkhat lai ka rak rei. Ziangahtile ka hnatuannak transfer in Mawngtaw(Rakhine) lam ah ka thleng. Cu tawk feh phah lamzin ah ka rak ruat ngah mi a si. Mawngtaw ah cun kumkhat um ding ka siih ka man caan ah ka ngan ding ti’n ka timtuah lawk. Cule kumkhat sungah cu cabu in (Lone-chin in) ka suah thei ko ding ti’n lone-chin in ngan ka rak tum.\nAsinan, zetnaknih in neh ih belo ah ka rak cang. A ngan lamlam simhlah, ka ruat ciami hman ka hngilh theh. Kumkhat a rei hnu inn ka tlung phah lamzin ah ka ruat sal.Yangon ka thleng leveten ka ngan ding ti’n tumtahnak ka nei lala. Ka ngan suak thei cuang lo. Cutin voikhat cu ka rualpa Thawmte (Tha Thawm Luai, Salai Zunphir ih naupa neihsun, tu cu US a thleng zo an nu thawn!A Tapmi Mitthli cabu suah thei dingin sumpai lam tuanvo lak tukhal asi.) nih korea a um laiah cabu kan suah pei cu in tiih cumi lawngah ka ngan thoksal thei. A thulu “A Tapmi Mitthli” timi cu ka ngan theh hnu ah ka pekmi a si..\nCT: Cabu dang suah na tum bet maw?\nCung Ngai: Zuam rero siko.\nCT: Judah Iscariot vek silo a dang fala mawizet na tawng zo maw?\nCung Ngai: Ha ha!..kan tongaw veve hrih lo si men ding.\nCT: Na hrang ah teh “Ka lo duh” timi hi tong suak a har maw?\nCung Ngai: Ka duh taktak hnu cu a har lonasa in ka thei. Cule ‘Ka lo duh’timi tongfang cu kumkhua mai’ duhmi parah tong ringring dingmi a si ruangah a har tuk lo le a tha ding ka zum.\nCT: Falam lam ah seherhmi lengdawh na nei pang maw?\nCung Ngai: Lengdawh hmin hi “Mai Falam”sisehla ka seherh zet ding.\nCT: Millionaire si awla Falam khua khi ziangtin na tuah ding?\nCung Ngai: Millionaire ka si lo khal le a cang thei tawkin lungawi sopar te’n in hmuak ringring tu, “ Ka Falam” cu kilkhawi thei ka tum tento ko.\nCT: Falam khua a rop an ti celcel ih ziangtin Falam khua na hmu?\nCung Ngai: ‘A Rop’ timi tongfang hi ka hua zet nan. Cutin ticeng cun kanFalam lawng siloin Leilungpi hman a rop zo si lo sawm? Falam khua cu a thangso lo lawlaw. Kan nauhak lai ih Falam khua cu tutiang khalah a mah kel a bang. Innthar tla cu kutzung khiak in siar thei. Falam minung nangmah le keimah ih kan thinlung, kan pumpi hrang lawnglawng ruat in kan duhham tuk ruangah dunglet hoi in mitsir te’n zohsal paih lotu hman an tampi thlang ding ka ti. Cutin a um vivo le ‘a rop’ an timi hi tufangah a si lo hmanah neta ahcu a ra cang ngaingai leh ko ding. “Falam”ih kan Covo cu khopkham ten kan rak hmang zo. Pek sal ding mi kan Tuanvo lawng si ko a tang thlang.Falam cun lungawi sopar te’n in hmuak ringringtu a si ti’n ka hmu.\nCT: Nunthuleng cabu paziat na siar theh zo?\nCung Ngai: Kherkher ah ka siar zat cu ka cing ngelcel lo sokhaw.\nCT: Midang khal nunthuleng ngan dingah na duhsak maw?\nCung Ngai: Nunthuleng hi calai ih hram, a tek pakhat a si ve, Calai ih nunnak thawpi pakhat ti’n ka ruat ih tampin ngan ding a si ka ti. Nunthunleng khal hin ram le miphun tampi a tuah tha thei. Kawl calai tla khalah khivek cu tampi a um ding. Thangthar nonawn pawl tla laica tampi siar le Nunthuleng tampi ngan cu ka duh sak lawlaw. Ka duh ngaingai, ka lo bum lo.\nCT: Thinkuai ih nunthuleng ngan tikah a tha deuh cuang maw?\nCung Ngai: A tha deuh ti’n ka ti ngam ciah lonan a taktak ih tuar le ruahnak men ih tuar cu ngan tikah a mood danglam deuh ko ding ka zum.\nCT: A hrimhrim in na fala duhzawng line (7) in in sim aw?\n1. Lai fala(Sak le thlang Chinram a pahnih in)\n2. Fim tuk hla seh (Ka bum thei lo pang ding)\n3. Aa tuk hla seh (Capoh tla a thei lo pang ding)\n4. Kedil kak hlah seh (Nan mitthlam ah nan fala kedil kak ti’n ruat san hman uh!)\n5. Lukawng hlah seh(Minih “lukawng lukawng bo rawh” ti’n in sawisak pang ding)\n6. Zakhmul zuat mi si hlah seh ( Zakhmul thawn fala cu ka mit ah a rem in a\nrem thei lo)\n7. A karim sia hlahseh( Naih-aw a har pang ding)..\nCT: A thupten lo cantact kan duh len…\ncungngai@gmail.com timi cu ziangah ka lo sim rero hai ding ih..:)


Burma Ram Feh Dan Ding Part 53 - Chinland Today Media\nBurma Ram Feh Dan Ding Part 53\nPi Suu Kyiin Democracy Kan Si Hrih Lo A Ti.\nMizansun tlai lam (14-11-12 ) ih New Delhi Vgyian Bhavan ( Science Hall ) ih thu sim Burma ram ih National League for Democracy hotunu Pi Suu Kyi cun Burma hi democracy ngai ngai a si hrih lo ih cumi hrangah in bawm uh a ti.Himi hall hi hall tum zet a si ih,mi 1400 lai tlem a si.Mi 1000 lai cu kan si ding.Cunah Burma mi 150 lai kan tel.\nThu an sim hlan ah lawyer pu Thio Cin hnenah thu simtu pawl hin Burma ti maw Myanmar ti saw an hman ding, kan zoh hnik ding ka ti ih,Jawaharlal Nehru Memorial Fund ( Trust ) chairperson Pi Sonia Gandhi ih thu a sim nak ah Burma ti a hmang taria ih,ka lung a kim nasa.Cui hnu ah Pi Suu Kyi in ziang tin a hmang ding ti ka ngai ringring ih,a nih khal in Burma ti a hmang tho tho.India a cozah ah cun Burma ram ih ralkap pawl ih duhdan in Myanmar ti hi an hmang a si.Banner lawng ah te Suu Kyi cu Chairperson ,NLD,Myanmar tiin an ngan.\nSonia Gandhi cun hitivekih leitlun ih an ngaisan mi Pi Suu Kyi kan hnen ih a um thei hi lungawi a um nasa a ti.Nehru hi Sonia Gandhi ih pasal,Rajiv Gandhi ih nu,Indira Gandhi ih pa a si ih,1947-1964 karlakih India Prime Minister a si.Amai hmin ih an tuah mi award hi Suu Kyi hnen ah 1992 khan an pe ih,tangka Rs.10,00000 lai a keng tel.Hitawk lai ah hin Pi Suu Kyi hi house arrest ih a um lai a si ruang ah himi laksawng hi a la thei lovi,hi Nehru suah cam November ni 14 ah hin thu tla a rak sim thei lo.\nTui kum April thla ih India PM Man Mohan Singh Burma ih a feh tum ah Mohan Singh leh ruling Congress party president Sonia Gandhi cun Pi Suu Kyi hi India ram ih tlawng ding ah an rak sawm a si.Pi Suu hi 13-11-12 suh ah Delhi a ra thleng ih, PM Mohan Singh cu a tong zo.Mahatma Gandhi leh Nehru pawl ih ruak an ur nak ah pangpar tla a ret zo.Hindu pawl hi an thih tikah an ruak an ur theu. Lecture a pek nak ah hin Sonia Gandhi tlun ah mi pawimawh dang cu India Vice President Mohamed Hamid Hansari leh India cabinet minister hlun leh Nehru Fund ih Vice Chairman a simi Dr.Karan Singh tla an tel.\nHimi zan ih thu sim hi 6 PM leh 7 PM karlak ih neih a si ih,hinah Suu Kyi hin minute 30 lai thu a sim.A sim nak ah Burma ram hi democracy ngai ngai a si hrih loih,cui ruang ah India mipi pawl khal in in bom lai a tul a ti.India ram tlun ah lungawi lonak na nei maw tiin in sut theu a ti phah in a cozah pawl cu an thleng aw theu ih,mipi le mipi kan duhdawt awk ding hi a thupi a ti.Pi Suu cun a pa Aung San le Nehru Pawl ih an rak tuan tlan dan pawl tla a sim.Burma ram ralkapih an uk lai ih India ih Burma democracy hrang tuan tu pawl a bom tawk lo lawng te ah a riah sia a si a ti\nPi Suu hi Delhi a thlen zan ah Sonia Gandhi in zanriah a ei pi ih,14-11-12 zan ah India parliament speaker nu in zanriah a ei pi.Pi Suu Kyi hin 16-11-12 zing lam 9AM ah college a rak kai nak Lady Sri Ram college ah tlawngta pawl a tong ding ih,himi hnu ah Prospect Burma tlawng ah a feh ding ih,himi hnu ah Burma mipawl tong ding in Vikas Puri ih Oxford school ah a feh ding.himi tlai nazi 4 ah Bangalore ah vanzam in a zuang ding.\nPi Suu Kyi hi ram hotu vek in India khal in a rak zoh a si.Burma tlawngta pawl um nak Prospect Burma school ih a feh nak thu leh Oxford school ih Burma mi pawl a ton thu suak leh ah ngan a si ding.


Zo Na Duh Sawn? - Chinland Today Media\nDecember 7, 2012 12:52 am·0 comments\nBible Siar Ding: Matthai 10:32-39\nZokhal sisehla, Keimah hnakin a nu le a pa a duh sawntu cu i thluntu dingah a tlak lo. Keimah hnakin a fanu siseh, a fapa siseh, a duh sawntu cu i thluntu dingah a tlak lo.\n– Matthai 10:37\nA tlangpi thu in ruahnak kan pek awk ttheumi cu pasal ttha asilole nupi ttha, pa ttha asilole nu ttha si thei ding cun ziang dang hnakin thupibik ih na ret le co-u (priority) na pekbikmi cu na innsungsang a si ttul ti hi a si. Himi hi thil dikzet cu a bang …. asinan a palhmi ruahnak peknak a si.\nMi tthabik kan si theinak ding lamzin umsun cu kan nunnak ah Pathian hi a saangbik le a tthabik hmun ih kan ret tik lawngah a si thei ding. A tthabik hmun (best place) ti cu a pakhatnak (first place) ah ret ringring tican a si. Abraham in hih thutak hi a zir ngah. Seem. 22 sungah, a fapa sawn maw Pathian sawn tiih hril ding a neih lai ih a thuhrisahcatnak ahkhan kan hmu thei. Abraham in ziang hmuahhmuah hnakin Pathian sawn duhbik ding le a thuthlun dingih a hril sawn tikah a fapa khal a ngah cih thotho a si kha!\nPathian kan duhbik le hmaisabik asile pasal ttha le nupi ttha kan si thei dingih pa ttha le nu ttha, le unau ttha khal kan si thei cih thluh ding a si. A tunglam (vertical) Pathian thawn kan pehtlaih awknak a dik asile a pheilam (horizontal) minungpi thawn pehtlaih awknak khal a buk awton cih ding.\nBiaktlak Pathian cun tlintlaknak neimi biatu a neih a ttul. Pathian bia dingih tlinnak a neitu pawl cu – mah le mah duhdawtnak tel in – Pathian hnakih duh sawn mi zianghman nei lotu pawl lawng an si.\nBiaktlak Pathian, Nangmah hnakih duh sawnmi nei lotu ka si thei ringringnak dingah in bawm hram aw.\nKa nunnak ah zo si a mankhungbik miangmo ih ka ret?


Tangka Kuat Tikah i Ralrin Taktak Dingmi! – Chin 11 News\nTangka Kuat Tikah i Ralrin Taktak Dingmi!\nTANGKA KUAT TIKIH RALRIN TUL, THEIH TENGTENG DINGMI\nMyanmar ih tangka nan kuat tikah kyats ting 10 tlun kuat lo uhla a thabik.\nAhrekin inn lam seherhnak thawn vei khat kuat ah tampin an kuatih Falam, Kalay, Yangon le Letpan lamah suah tikih harsa tong tamzet ka thei, ka hnen ih bawmnak i ra diil tu tla 20 lenglo an um zo. Yangon dawr tamsawn ah kyats 500,000 tlun suah a theih lonak zarh 2 a si zo tin kan thei.\nKhampat ah kyats 300,000 kan kuatih dawr nihkan suahsak thei nawn lo, Kalay lamah kan ra suah a tul ding an ti. Letpanchaung lam khal an suah thei ve nawn lo, cazin pe duh in pe uhla kan neih tikah kan lo call leh ding ti a si. (Internet line neilo beet ih an buai).\nTahan Wave dawr 100 ah 98 an khar, 100 ih 2 ong sun in malteten suahsak cetco a si ih Wave kuattu an um asile cumi tangka lutmi cu kan lo suahsak thei copcop ding ti a si.\nKan ram boruak zoh tikah kan harsa vivo lai ding, Bank hi thla 3nak pit a si zo ih dawr hi thla khat tluk punghman in an on ngam nawn lonak a si thlang.\nZozo hnen ih tangka nan kuat tikah Wave ih kuat cio a si, kuatnak tuahtu hrang Wave ih thunsak meen cu oltuk. A suah tumtu nulepa pawl le Tahan dawr karlak ah harsatnak tuumpi aum tikha hngilh lotein tangka nan kuat ding asile ting 10 tlun cun kuat lo uhla tui boruak ahcun a fim thlaksawn ding a si.\nKuat malmi cu Wave dawr hrang khalah suahsak a olsam deuh ngenge ding a si, cutin nan inn lamah tangka a thlen a olsam deuh ding.\nCredit : CT


North Korea In US Kah Cimit A Hreh Tumlo - Chinland Today Media\nNorth Korea In US Kah Cimit A Hreh Tumlo\nSeptember 7, 2017 8:09 am·0 comments\nLeitlun rorelnak sangbik UNO pawlih lairel thutluknak le kharhkhumnak pawl cu ziang relloin North Korea cun Bomb tha cak le pin kahpuak sinsal ding tumtahnak a nei tiin South Korea pawl cun an thinphannak cu a au.\nAn rak puahter sin zo mi bomb pawl hnakih cak a si ding tiin zum a si. Tui nitiang ih a puahter mi pawl hi US thleng thei dingih kap theinak hrang a timlamnak le a ruahmannak pawl ansi. US in hivek ih a cangvaihnak hi ralkap thacahnak thawi nuaiawk ding ih ngiarnak a si tiin a ti.\nAn bomb pawl hi a rihlam kg 50 – 120 tluk a si haiih 1945 kum Japan ram Heroshima ih an rak thlak mi Atom bomb hnakih a let 3 tluk ih tum an si.\nN Korea ih an neih mi hi bomb thacak hi US vantlun peng 19 ah puak tabang hman sisehla Kansas khawlipi cu nasa zet in a siatsuah thluh cih ding. An bomb puaknak ihsi a tlirhnak EMP (electro-magnetic pulse) in US rampi ziang maw tizat cu a ziamral ter thei ding tiah zum a si.\nUS le South Korea Vanzam Ralkap Komaw In An Tha An Ticak


Zumtu Mino leh Tattoo - Chinland Today Media\nJanuary 6, 2014 11:14 pm·0 comments\nTulai leitlunah Tattoo sut hi a lar nasa, mi tam tam pi in tattoo hi an taksa hmun dang dang ah an ngan ih, mi tam pi in uan awk nakih an hman laiah a hrek khat cun an zah piin an sir aw nasa leh theu, tih reh tumin sum le pai tam pi an cem theu. Celebrities lar tak tak pawlin Tattoo hi an uar ruangih an tuah mi rak cawngin hi lam khalah mino tampi in tattoo hi an rak ngan aw ve nasa. Hi mi hin hngawng tha lo zet a neih thei ruangah hi thuhla kau deuhin kan vun bih hnik pei. Tattoo-ah hin ci dang dang a um ih, a reh awl pawl – Henna tattoos, Ball Point Pen Tattoos leh temporary tattoos dang tampi caan rei lo te sung daih dingih tuah mi a um. Cun, duh ruang leh uar duh ruangih khal si lo ih ralkap pawl hminsinnak an tuah sak mi khal an um. Asinan tui tum ah cun taksa ih an ngan mi Tattoo reh thei lo Permanent Tattos thuhla kan vun zoh fiang hnik ke.\nTattoo cu ziang ha? : Tattoo hi kan Chin tongin a um hranpa lem lo in ka theiih,a um a si le comment lamah in rak sim leh uh la. Tattoo tih cu a awl zawng ih rel a si le minung taksa ih reh thei lo dingih milem simaw thu an ngan mi hi a si. Tthim (needles) a si lo le tatoo ngannak hmanrua leh thilri hmangin minung vun an thai ttet ih, cumi ah cun a pigment thleng danglam dingin rong (colour) an thun tel theu a si.\nHlan lai san (Neolithic Age) ihsin tattoo hi hnam phun dangdang pawl culture-ah hin a rak bet zo, a tlangpiin ramhuai biaknak leh ramhuai hminsin nak dingih an hman mi a rak si ttheu. Kum reipi BC 5000- zo ihsin Otzi the Iceman-an tihmi mithi ruak, Alps tlangramih vurih siat thei loh dingih an ret tthat mi an sar mi khalah a taksa hmun ziang maw zatah tattoo a nei tih hmuhsuah a si. Cun, hlanlai Aigupta mi, an ruang ttawih theilo dingih an rel tthat mi Mummies pawl khalin Tattoo an nei tih hmuhsuah a si. Hnam phun dang dang culture-ah hin Tattoo hi a rak bet hnget nasa, Japan ramih Ainu hnam pawl, North Africa-ih Berbers hnam pawl, New Zealand ram luah hmaisatu Maori pawl, Nigeria ramih Hausa hnam pawl, Kurdish tribals etc pawl hin tattoo hmangih hmai ih zuk ngan an rak uar nasa zo, an culture-ih bet hnget mi a si. Hivek deuh hin Africa, South America, leh Asia ram dang dang ih um hnam pawl cun taksa ih tattoo ngan hlanlai ihsin an rak uar nasa zo a si. Hiang hnam pawl hin Tattoo hi thlarau khawvel thawn biakpawh awk nak hmanrua ah tla, ramhuai lakih sin runsuah awk nak ah leh ramhuai dawi suah nakah tla an hmang theu a si tih hi theih ring ring ding a si.\nTulai Tattoo pawl hi a rak lar suahnak cu kum zabi 16-hrawng ih sin European Sailors pawl Pacific Ocean-ih Island dang dang (Polynesia) pawl an va pal ttum ih sin ttan siin theih a si. Polynesian Island ih hnam aa leh nauta pawlin an biaknak ih an rak hman theu Tattoo hi hi Lawngpu pawlin cawngin Samoan ttongih ‘Tatau’ tih cu a hmin thleng ta hratin ‘Tattoo’ tihin a hmin hi an thleng a si.\nHi sin rung lar so vivo in mai thiam dan danin ci dang leh phun dang deuh in an taksa ih ngan hi an uar so vivo zel a si, ei hawlnak ih hmangin Tattoo ngan thiam khal an pung so vivo a si. Tattoo artist lar hmaisa bik ih theih cu kum 1846 hrawngih ta USA mi Martin Hilderbrandt, American Civil War-ih ralkap pawl Tattoo ngan sak tu kha a si. Tattoo hi a lar so vivoih , a ngan hi thil awl ai leh hautak zet a si ruangah kum 1860-70 so hrawngah cun mi hausa leh mi lian, mi um thei deuh lawngin an ngan ter thei ttheu. Himi hnu ah hin Raldo awk nakih ralkap leh thawng tla pawl hminsinnak ah, duhdawtnak leh riahsiatnak ah tla, thil pawimawh deuh pawl hmnnak tih vek ah leh san dang dang tampi ah Tattoo hi ngan a si. Lar lam a pan vivo ih, a uar tu mino khal an pung vivo, tuisan leh tui niah cun fashion cikhat vekih hman a si thlang , a thenkhat cun intih maksak duh ruangih Tattoo ngan ter tu khal an pung vivo. Music Industry-ih hlasak thiam pawlin an run uar soh hrawngih sin tla cun mino nun a ciah hneh nasa, tattoo artist Ms Mikki, Kat Von D, Tin Tin, Jason Zube, Joey Pang, Idexa Stern, Caio, Scott Campbell etc pawl tla cu Tattoo ngan ih sin lar so vivo in Millionaire dinhmun rori tiang hman an thlen thei nak a si.\nKum 1990 so ihsi tla cun mino pawl nunah na piin a luhcilh ih, fashion pakhat vekih ngai a si zo. Himi rual ah hin tattoo ngan dan phun dangdang hmuh suah vivo a siih, Pop Culture ah run luh cilhin Television show tiang roriin Tattoo hi vorh lar a si, A&E channel Inked tih pawl, Miami Ink, L.A. Ink tih vek pawlin programme tiang khal an run neih phah vivo a si.\nTui kum 20 sungah hin mino pawl lakah tattoo hin hmun a luah nasa. Kum 2006-ih Journal of the American Academy of Dermatology in a zirfiannak a neih ah tla cun American mino pawl kum 18-29 lakah 36%, kum 30-40 lakah 24% leh kum 41-51 kar lakah 15% pawl in tattoo an nei tih hmuhsuah a si.\nTattoo leh Harhdamnak: Taksa ih Tattoo ngan ding hin vun ti ttet ih, taksa ih rong (colour) vung phumluh a ttul ruangah fimkhur loh cun harhdamnak leh hriselnak hrangah hin a pawi thei a si. A tlangpiin professional tattooist pawl hin thilri tih thianghlim mi hi vawikhat bak an hmang dah lem lo. Culaiah mino leh tthangthar tattoo ngan tam pi hin Proffessional Tattooist hi an va pan dah thei kher lo . Rualpi thawn ngan mi men leh thilri hman ttawm awk mai mai ih ngan hi an tam nasa. Hivek tattoo ngannak thilri hman fimkhur loh ruangah ah mi tampi in Herpes, Tetanus , Hepatitis te, TB leh HIV/AIDS tiang khal khalin an rak ngah ih an tuar phah theu a si. Celebrity lar tak lemcang thiam Pamela Anderson Lee khal kha Tattoo a ngan ter nak ihsin Hepatitis a rak kai zo a si kha.\nCun, tattoo ink (a rong) hi huat theih a si fawn. Tattoo ink huat ruangih natnak dangdang nei leh kai tampi an um thu theih vivo a si. Hi hi a san cu Tattoo Ink pigment a Zinc um hi huat/ ngaih loh (allergic) awl tak a siih, hi zinc leh thisen a pawlh awk khan a hua pawl cun natnak an tuar theu a si.\nKan Chin/Laimi mino leh tthangthar tam sawn hin Proffessional Artist pan thei lovin “ka thiam” ti aw poh poh leh rualpi hrekkhat pawl Tattoo ngan ter lawk mai kan uar tuk ih fimkhur a ttul nasa. Kan tlawngkai lai hlan deuh hrawngah tla kha cun Compass leh tthim, tih vek kha kan thilri lar tak mai a siih, a rong (colour) tuah nakah Fabric paints leh keidam nawhnak sii tla kha an rak hmang theu kha a si ih, a rak him lo in ttih a rak nung nasa. Hi ruangah hi Tattoo ngan ruangih septic leh hma sia ih cang tampi a um.\nTattoo hi a reh thei maw?: Facebook CT Group ah khan Tattoo tih reh tum ruangih taksa ih buainak leh hma sia ih cang ta tivek tla kha an run post kha, mino pawl ralrin tlan nak ah ttha ka ti nasa. Tattoo hi ziangmaw caan reipi sung kha cu tihreh theih loh thil a rak si theu. Asinan tuah cun leitlun thiamnak a sang vivo ih a tihreh dan lamzin dangdang khal an hmu suak vivo cu a si. Asinan Tattoo tihrehnak senso hi a hautak nasa, a duh pohpoh hrangih vun tih vukvo thei ding cu a si lo tih hi theih hmaisak a ttha in ka thei.\nTattoo ngan ter tu pawl lakah hin a tamsawn cun sir aw in tihreh leh hi an duh tlangpi ttheu, tleirawl aat phur lai leh ziang ngaihtuah fumfe loih tattoo rak sut ter men tla, thinlung nat lai leh lungawi tuk over laiih tattoo rak ngan ve men tivek, milar zo si maw rak ngaihsan tuk leh uar tuk ruangih an hmin mai tangka ih rak ngan tu pawl hin a tlangpi thu in tih reh duhtu an si theu.\nTaksa-ih tattoo ti reh leh ding hin Laser hmangih tihreh nak (Q Switched Laser Therapy)leh Intense Pulse Light Therapy tih vek in si maw taksa hmundangih vun la suak ta hratin ben vek tla a ttul ttheu. Tattoo tih reh hi tangka tampi cem a ttul ttheu a si.\nTattoo duhlonak: Tattoo hi a lar zet asinan ram dangdang cun tattoo nei pawl hi Medical, Police Officer, Nurse, Doctor tih vek, Hotel –ih ttuan dingah cun an rak hnawng tlangpi ttheu, Law Firm-ih ttuan ding, Teacher ding etc hrangah cun Tattoo nei pawl hi an duh lo law law a si.\nKan Chin ram ah tla hin malte cu Tattoo nei pawl hi an zoh dan a dang vivo thlang in ka hmu. Zep lo vih rel ah cun kan society khalin Tattoo nei deuh pawl hi kan hmuh dan leh kan ngaihdan a dang deuhin ka thei. Thisen pek zik khalah tattoo nei leh nei lo hi uluk deuhin hminsin deuh an si ih, a nei pawl cu an thisen khal fimkhur leh uluk zet ih test an si ttheu. Nurse zir ding leh Kohhran tlawng, Bible tlawng ih lut ding pawl khal hi School hrekkhat ah cun an hnawk vivo a si\nKhristian Mino leh tattoo: Kan Bible hin tattoo ngan leh ngan loh ding thu hi kan hmu tam loh ruangah hin kan mino pawl khalin Pathian thu thawn kalh aw lo ih ngai in an ngan aw nasa in ka hmu. Asinan Tattoo thuhla hi kan Bible ah hin a rak um zo a si, Leveticus 19:28- sungah a hmuh theih a si.\nTattoo hi Setan-ih hmanrua ttha tak a siih, setan biaknak thawn hin zawm awk nak thuk tak an nei a si. Tulaiah khal misual taktak leh mak tak tak ih cei aw ih mi hmaiih lan bik tum(attention seekers) pawl lakah hin tattoo hin hmun tampi a luah a si, asinan cuti ka tih ruangah an si ttheh ka ti nak si lo, Ralkap mai duh ruangih ngan si lo mino fel tak tak khal an um ko ding. Tattoo neiih rawngbawlnak nei vivo leh Pathian ih hman zet mi khal an um. Hi tawkih ka sim duh mi sawn cu thinlung thiangte pu lo ih Tattoo ngan pawl hin piantharnak leh a dangdangah khalih harsatnak an tawng tlang pi ttheu a si .Piangthar zo dungsip lakah a rualih piangthat lakah tattoo ngan pawl hi Bawi Jesu phatsan tu an tam sawn a si.\nTattoo ngan aw hnuaihni pawl hi hmun dangdang ah cun an society leh community khalah ngaih hlut hi an hlawh lo vivo a si, a san cu mi pangai pawlin an tih duh loh sawn ruangah siin a lang. Kan Bible-in “Chutichuan in ei pawhin, in in pawhin, in tih apiangah pawh, Pathian ropuina tur hlirin ti rawh u” (I Kor. 10:31) tih kan hmu. Tattoo kan ngan hi Pathian ropitnak dingah a si maw tih hi ngaihtuah sehla, asi lem loh cun Tattoo ngan lawng khal si lovin thildang khal hi ti lo ngam uh si.\nSource:- AV1611, power verbs, ngm.\nKan Ruat cio Hnik Pei!\nAuthor: James Biakte


200328 f(Amber) = Instagram+Weibo Update: “Cuz even Queen Elsa wears Js. Name the sneaker cuz sneaker history is important.. duh.” – f(♥)\nOn March 28, 2020 March 28, 2020 By hearteumiIn f(Amber), Photos, Videos, Weibo\nCuz even Queen Elsa wears Js. Name the sneaker cuz sneaker history is important.. duh. If you know the correct answer, reward yourself with imaginary boba 🤙\nA post shared by Amber Liu 刘逸云 (@ajol_llama) on Mar 27, 2020 at 10:53pm PDT\n艾尔莎也穿Jordans 🙂 你们知道这双鞋的名字吗？如果你們猜對，就得到一杯夢想珍珠奶茶🤙


US Nu In A Pasal A That Ih A Sa A Candip, A Fale Pawl Thiar Dingin A Fial – Meifar\nUS Nu In A Pasal A That Ih A Sa A Candip, A Fale Pawl Thiar Dingin A Fial\nAugust 7, 2021 admin Lawrkhawm 0\nUS, Indiana, LaPorte veng sungih um Thessalonica Allen (kum 34) in a pasal a kap that. July 27 zanlai ah a pasal Randy Allen a kap, a fale 2 in meithal awn an theih veten an va zoh ih arak thi hrih lo.\nRandy in 911 phone uh a ti nan Thessalonica in a siang lo ih an ihkhan ah a lutter. Cutin, a pasal cu a thihnai a suak tamtuk ruangah a thi, zanlai ah a fale 2 cu ava thangsal ih a pasal ih ruak cu motor ah ret dingin a fial.\nMotor thawn phur in hmun dangah ava urkang tum, asinan a rit tuk ruangah an thiar thei lo ih a fanu ih bizu sungah an ret. A thaizing ah hreitlung thawn a pasal ih ruak cu a cek tan ih an inn sung cu thihnai in a khat.\nCumi hnuah a pasal hlun, a fa pakhat sawn ih pa cu a ko ih “Randy in nauhak pawl a vel” a ti. A pasal hlun cu an inn ah ava tlan hngal ih Randy ih ruak a hmuh veten thilumdan a theithiam.\nThessalonica in mithi ruak cu hlon dingin a sawm nan arak duh lo ih a tlungsal, cutin a pasal hlun in palik pawl hnenah a sim thei ih Thessalonica Allen cu an kai. Thessalonica Allen in “keimah le nauhak pawl kut in thlak ṭheu ruangah ka kap that” tin a phuangaw.\nAn fale 2 in “Randy Allen in computer ah thil in zirh, cutik laiah ka nu ih a lut ṭheunak website pakhat a hmu thutthi. Cumi hnuah an bedroom sungah ṭongkam an elaw ciamco ih meithal awn kan thei” an ti.\nAn innhnen Benjamin Wilson in “Ka zum thei lo, LaPorte veng sungah hivek thil a thleng ding ti ka zum thei lo” a ti. Thessalonica Allen cu thubuai tam zet an orhter, tualthat, mithi ruak puahcok (candip), tualthatnak ah kumkimlo nauhak hruailut tipawl an orhter ih thawnginn sungah an khum.\nCovid-19 Volunteer In Naupai Ruak An Va La Ih A Thilton Cu ‘Ziangtik Hmanah Ka Hngilh Nawn Lo Ding, Ka Hnasung Ah A Cam Ringring Lai’ A Ti


Pakukku – Matupi Bus Tiva Sungah Let | VCTH\nPakukku – Matupi Bus Tiva Sungah Let\nHome » Thuthang » Chin News » Pakukku – Matupi Bus Tiva Sungah Let\nBy vcth on November 2, 2013.\nPakukku – Matupi Bus (Bungtla Bus) cu Pauktaw khaw kiang, Sanyikung tiva sungah October 26 ah a let.\nBungtla hmanlung bus U Bo Ko ih khalmi 5khah/5633 cu Pakukku ihsin peng 52 ah Sanyikung ti mi vutnel tiva a tan lai ah ti tha a cakzet ruangah tiva sungah a let. Hi mawtaw a totu minung 18 an siih zohman tuahmawh aw an um lo nan, mawtaw parih thilri pawl cu an sungral thluh.\nTulai thlanglam Chinram ah ruah a tam ih tava pawl an lian ruangah pehtlaihnak harsatnak an tong. Kan dung Oct 23 ah tla mirang leilung dip 400 phur mawtaw pi cu Pakukku in Mindat zin ah a let tiah theih asi. Cuhlei ah tuzarh sungah thlanglam Chinram ah Mawtaw pi 2 le mawtaw te 3 cu tiva sungah an let, pil tiah theih a si.


SSA North : A Rei Hlanah Kawlram Cozah Thawn Remnak Thu Rel Ding - Chinland Today Media\nSSA North : A Rei Hlanah Kawlram Cozah Thawn Remnak Thu Rel Ding\nJanuary 24, 2012 4:45 am·0 comments\nSSA South Le SSA North Senior Official Tawnawk Lai\nKawlram cozah cun ram remthat-awknak hrangah tubai te hrawng ihsin ramsung hriamhrei keng hel thawn rualremnak le remnak a tuah rero zo ih SSA North khal a rei hlan ah remnak hawl in biakawknak an neihpi tum thu ramsung thuthangca in a tarlang.\nKawlram cozah cun Bogyok Pan Phah hohami SSPP/SSA cu remnak hawl in biakawknak a neihpi tum ruangah timlamnak an nei rero zo a si. Cutiasiruangah, SSPP/SSA cun Kawlram cozah thawn biakawknak cu January 28, zarhteni ah Tawng-gi ih an neih duh thu an sim thei zo ih SSPP/SSA cun ‘pyi-thawng-suh’ level ih remnak sign tuah dingah committee le State level ih biakawknak fehpi tu dingah committee pakhat, committee pahnih rori thawn biakawknak an neihpi ding asi.\n‘Pyi-thawng-suh’ level biakawknak nei ding committee cu Foreign minister bo-hmu-gi Khuan Sein in a hoha ding ih a dang pakhat sawn cu SSPp/SSA assistant secretary bo-hmu-gi Khe Theing in a hoha ding a si.\nA hmaisa in State level in biakawknak hi neih hmaisat a si ding ih State level ah remnak an tuah felfai thei ngaingai a siahcun ‘pyi-thawng-suh’ level ih biakawknak khal an neih cih ding thu bo-hmu-gi Sein Hlah in a rel. SSA/SSPP in ziang mibik cu an dil/ngen ding ti theih fian a si hrihlo nan a lobik ah cun State level ah kahawk-nak a um nawn lonak ding in biakawknak an neihpi in remnak sign tal an thut thei tum thu khal a rel tel bet.


PDF nih ralhrang pa 10 an thah hna i an mawtaw zong bomh in an puah dih – Lai Lungrawn Post\nPDF nih ralhrang pa 10 an thah hna i an mawtaw zong bomh in an puah dih\nSeptember 10, 2021 September 10, 2021 admin Myanmar News\nFalam thawngzam nih a tial mi si caah falam holh in ka van chiah ve nan thei dih ko caah Kyauht Thut ကျောက်ထု PDF In Ralkap Motor Tlar Cu Bomb An Puah Ih Mi 10 Thi Ralkap motor a tlar ih ra lai cu bomb thawn an rak puah ih ralkap minung 10 hrawng cu an thi ih ralkap motor pakhat khal a siat thluh asi tin PDF Kyauht Thut cun Mizzima thuthang hnenah an sim.\nMizan September ni 9 zinglam nazi 9 hrawngah Pakukku Kyauht Thut Mindat lamzin par Yawne leh Pakukku karlak Pungtawng Pungngia tlang kiangkap ih ra mi ralkap motor 4 cu Kyauht Thut PDF in bomb an rak puah mi asi.\nRalkap motor pawlih feh sukso thuhla kan thlingthlak hnu kan do mi asi. Ralkap motor pakhat cu a kang. Ralkap minung 10 hrawng an thi.Ziangtin kan thei thei ti asile kiang kap naivai ih kan lam tang in rak zoh fel sak tu rualpi kan nei asi. Cu pawl cun an hmu motor a kanglai pawl leh mithi ruang an phurh lai pawl an hmuh thu kan nih Kyauht Thut PDF hnen ah in sim thei sal asi tin an sim.\nCui bomb an rak puah mi ralkap motor pawl cu Kyauht Thut myo in Pakukku myo ih tlung dg an si ih hi an doawknak sungih mithi um zat le ralkap motor siat thu pawl cu Kyauht Thut mipi humhim tu PDF pawl in an Facebook cahmai ah an tarlang mi asi.\nMipi lam dinhmun in Kyauht Thut mipi humhim tu PDF sungtel pawl thu thawn pehpar mi thuhla pawl cu relsuak lo dg in leh rin lo pa ral in bawm tul dinhmun ih kan um tikah in bawm theimi a um asile in bawm dgin zangfah kan lo ding duh asi ti khal in Kyauht Thut PDF pawl cun an tarlang fawn.\nMagew ramthen Gangaw khayang Saw myone Kyauht Thut myo ah ralkap motor tlar cu a liamcia March thla ah an rak do zo ih NUG in D Day an phuan September ni 7 hnu ah hi ti vek in doawknak asuak lala mi asi. Kan nih cu NUG thawn kan pehtleih aw. Hi an thusuah mi khal kan rak hmuak.Kan zate in voi leh khatah kan cangvei thlang ding ruangah a hlan vek in hmunkhat ih doawknak aum tikah ralkap misual pawl in an duh duh in namnuai awk ciamco a um nawn lo ding asi.\nDoh thei ding khalin ralthuam khal kan nei ve thlang ruangah tu vek in D Day an phuan mi hi kan rak hmuak asi tin NUG ih thusuah mi parah Kyauht Thut PDF pawl cun thu leh nak an tuah ve tin Mizzima thuthang cun a tarlang Ele .\nGood News:SAC ralhrang 15 an thi tamtuk nih hliam an tuar hoi\nRal a thawh cang caah kahdohnak a um tik ah aa kapmi hriamtlai an thih cu a phung a siko


Snak The Ripper feat. Onyx (Fr... -'Vandalize Shit'M.O.P. -'How About Some Hardcore'Paul White feat. Danny Brown -'Street Lights'Pusha T (of Clipse) feat. Kevi... -'Trust You' Narrow Results by:Category< All CategoriesAll Music VideosOld School Videos (2)LetterAll Letters# A B C D E F G H I J K L M N O P Q R S T U V W X Y Z Label< All LabelsGrand Royal RecordsWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (2 Items Found)Page: 13:45Beastie Boys - 'Looking Down The Barrel Of A Gun'(Music Video)Added: Nov 20, 2008Views: 1,740Label: Grand Royal RecordsRating: (5 Stars) (4)\n4:10Beastie Boys - 'Pass The Mic'(Music Video)Added: Nov 20, 2008Views: 3,837Label: Grand Royal RecordsRating: (4.6 Stars) (13)Page 1 of 1 (2 Items Found)Page: 1


2008 Mumbai Bomb Puahnak Teltu America Mi Kum 35 Thawngtla Ding - Chinland Today Media\n2008 Mumbai Bomb Puahnak Teltu America Mi Kum 35 Thawngtla Ding\nJanuary 26, 2013 1:00 pm·0 comments\nCHICAGO : Mumbai khawpi sungah, 2008 ih thilthleng rapthlakzet pakhat cu, sualnak neilo le hnatuan ih um rero pawl hnen ih bomb tipuahnak ruang ih mi tamtak nunnak cem mi asi. November 26-29, 2008 ah, Mumbai ih Taj Mahal hotel le Jewish center hmun le a dangdang cu misual pawl in an luhcilh ih, meithlal hmetpuak in mi 200 deuh thaw in thihnak an tuar ih, mi 300 lai in hliamhma an tuar.\nCumi tum ih meithal hmetpuak tu Pakistan mi Mohammed Ajmal Kasab cu 2012 November 27 ah khan khaithat asi zo. Hi bomb puahnak thawn a kaihhnih awtu, America mi David Coleman Headley cu, Chicago ih court cun a thuhla an relsak hnu ah a sual ti ih hmuhsuah asi ih, kum 35 thawngtla ding in a tlunthu an relcatsak asi.\nAn thurelnak a theitu pawl cun, Headley cu kum 35 lawng tang ding asilo, damsung rori thawngtla tlak asi ti in an sim. Headley hi tu ah kum 52 mi asi ih, thawng a tlak ding kum a kim cun kum 87 a kim ding. Thuthennak zung cun, thawnginn sung ih thatei a um ih, nuncanmawi a neih asi ah cun kum 80 a ti ah asuak thei ding ti in an sim.\nMali Ram Khawpi Pakhat French Ralkap In Lasal\nSEGOU/BAMAKO, Mali (Reuters) – Islamist pawl in an lakmi, Mali ramsung ih Hombori khua cu French ralkap pawl in a lasal thei zo. Hihmun hi hmun poimawh ve zet pakhat asi ih, hel pawl ih hmun an khuarnak hmun khal asi. French ralkap pawl hin, 25.1.2013 ah khan, helrual pawl ih umnak, an meithal le ralthuam retnak hmun hrekkhat cu tlunlam ihzin an kap ih, hmun tamtak ah helrual pawl cu an tlandarh. Culai ah, helrual pawl hin, Nigeria ram le Mali ram an pehtlaihawknak ih an hmanmi bik Niger tiva ih lilawn cu bomb hmang in an siatsuah ve thu khal theih asi.\nBritish PM India A Tlawng\n2013 Nobel Peace Prize Hrang Pakistan Nunau Kum 15 Mi Tel Ve


HNANGAMTE'N - Chinland Today Media\nDecember 30, 2008 12:45 am·0 comments\nKum Thar Sungah\nMaw Israel, nangmah a lo tuahtu Bawipa in, zianghman ttih hlah, ka lo hum ding, na hmin ka lo ko zo, ka taa na si, a ti. – Isaiah 43:1\n– Malakhi 3-4\n– Thufim 31:10-31\n2007 a luh hlan nazi malte ah UK ih kan rualpi hrekkhat cu lawng parin kumthar an hmuak ih thlisia in a nuai hngai ciamco. Thuhla in theihtermi cu, “Lawng tthazet Norma parah John le Linda an to. Lungawinak cu kan zaten kan himdam. Thli cu nazi pakhat ah peng 45-55 lai in a hraang. Nan zatein kumthar lungawinak le thluasauh nan ngah cio ding ruahsannak kan nei,” ti a si.\nJesuh dungthluntu pawl khal Galilee tili parah thlipi in a nuai hngai dah (Mark 6:48). Hih tili thu ttha tein a theitu ngakaitu an si nain an nunnak hrangah an ttihzet. Asinain Jesuh a ra ih a ruun hngai.\nKum thar ah mi hmuahhmuah thlisia kan tong ding ti cu kan thei cio nain ziangvek thlisia a si ding cu zohman in an sim cia thei lo. Hmanseh Jesuh Khrih a neitu cu an him ding. A liamcia caan ih in humtu Jesuh in kan hmailam caan khal ah in humhim ding.\nLewis Edgar in a hla sungah kan dinhmun a langter mi cu:\nJesuh parah hram ka bun, nunnak tisuar ka ttih lo,\nJesuh parah hram ka bun, thli le tisuar ka ttih lo;\nJesuh parah hram ka bun, ruun theinak huham a nei,\nA fek lungpi parah hram ka ttoh!\nKum thar tisuar ziangti’n na hmuak ding? Jesuh parah hram na bun ahcun ttih ding le phaan ding zianghman a um lo.\nKhrih rinsannak in a thlengh awmi tisuar sungah in himter ding.\nKumkhua A Hmunmi Pathian


Tuihlan ih a rak cang dahmi Chin le Mizo Karlak Thubuai - The Chin Times\nChin le Mizo Karlak Thubuai by No Than Kap (May 27, 2013)\nTunai Mizoram, Vaphai khaw kiang Samkhumphai khua nawkkang thu le a hnu deuh ih Rangvamual le khawdang ih um Kawlram (Burma) mi dawisuah thu ah thu le hla a tam zet. Tuhlan kum tam nawn ihsin Mizoram ih Kawlram mi harsatnak tawn mi le dawisuah thu hi rak um ringring a si nan tui ṭum tlukin buaipi a si dah lo. Internet le thuthangca lamih kan ṭhansonak ruang khalah a si men ding.\nTui ṭum thu ah, thu umdan dik theih fiang hmaisak hngak in cangvai lohli lo khua saupi ruat kan hruaitu le hotupawl tiang rak mawhsiat mantu khal kan um. Mah le mah rak to aw, awkam mawi lo zetzet ih rak ziau aw phah khal kan um. Khampat Bungpi hau a si thlang ding ti tiangin ngan a si. Asinan Khampat bungpi cu hau taktak a um lem lo. Hi thubuai um laifang ah hau taktaktu um sehla cu a Bungkung in man nei lem lo hmansehla, phuba laknak phun (Symbolic vengeance) a si ding ruangah thinlung lam ah a hngawng na zet ding. Ziang a si khalle harsat le retheih tuartupawl bawm thei dan ruat ih hmuhdan cio relkhawm kan si ruangah zo khal kan mawh lo.\nMizoram ih Hliakhlaitu thiam (Research Scholar) Pu Vanlalruata Tonson cun “Vaphai-Saikhumphai thu hi rampum thubuai ah cangter lo sehla (Saikhumphai chungchang hi rampum issue ni lo se)” tiin a hmuhdan a ngan. A san cu,_ Vaphai khua hin Saikhumphai ruangah an ram a phel phah, a bit phah ding an sian lo ruangah an nawkkang mi a si. An ram cuh zawng si loin a kawp zawngin Saikhumphai in an duh lai ahcun Cozah in hmundang ih Saikhumphai ṭhawn an rak tum tik khalah ramdang mi an si, sumdawng an si tivekin a se lam in an duh lonak thu an sim lo,_ tiin a sim fiang. A sim fiang mi zoh tikah thu umze nei zet a si. Kawlram um pawlin kan theih bet ding tlak thil cu Mizoram ih Zirlai (Tlawngta) pawl in “Chin/mizo cu khui hmun ih um an si khalle unau thluh kan si, duhdaw aw ding kan si (Zohnahthlak chu khawia mi pawh unau vek kan ni a, inhmangaih tawn tur kan ni)” tiin an sim lawng si loin a takin bawmnak pek an tum mi hi a si.\nSaikhumphai thu ah leitlun rampi zaten dan (law) neih cio a siih cui dan thlun ih thuneibik cu Cozah an si. Curuangah Pu Tonson sim bangin, Mizoram cozah in a hna tlin zetin a ṭuansuak thei lo ruangah mi malte sawn le mi cak lo sawn Saikhumphai in a tuar phah ti cu el theih a si lo ding.\nKAN DINHMUN DIKTAK\nThuanthu zoh sal tikah theih ban lo can (from time immemorial) ihsin hnamdang bang in siangpahrang le lal pakhat nei phunhnam rak si lo hmansehla, Greek City State vek deuh umze nei felfai zet ukawk dan (Chieftainship) rak hmang ban hnam ropi kan rak si. Hmansehla vanduai ah hnamdang Mirang in in neh ih in uk remcang dingin hmun thum laiah in ṭhendarh. Cui vanduainak bese ter dingah India le Burma timi rampi pahnih ah ṭhen bet kan siih (Bangladesh ih ṭhen mi khal kan um), kum 60 lai a hung rei hnu cun mai thu thu ih pahbal theih lo ramri khoh zet (international boundary) in in ṭhencat verver ih rammi sinak dangdang nei, naiaw te nan hlapi ah kan cang.\nPrevious articlePathian Thuthang tha sermon; Zohthim tlak mino\nNext articleUnau theiaw loin an buai rero